5 Salah Faham Orang Bukan Islam Terhadap Islam Yang Perlu Diperbetulkan

Saban hari, imej Islam diserang dari pelbagai sudut dalam media. Dengan kewujudan pengganas-pengganas bertopengkan Islam serta kewujudan ramai agamawan palsu, sedikit sebanyak masyarakat dunia terpengaruh dengan dakwaan-dakwaan ini.

Namun persoalannya, benarkan dakwaan-dakwaan tersebut? Berikut adalah 5 dakwaan tentang Islam yang selalu dijadikan propaganda memburukkan Islam dan disepatutnya diperbetulkan oleh semua umat Islam di dunia.

'Jihad' itu sebenarnya datang dalam pelbagai bentuk. Bukan sekadar peperangan dan dalam Islam, umatnya diarahkan supaya berperang hanya bila diperlukan peperangan itu. Maksud jihad itu luas - jihad sebenarnya membawa maksud 'bertahan dalam meneruskan hidup' dalam semua aspek yang sebenarnya bukan hanya untuk peperangan.

Jika seorang Muslim hidup dalam suasana miskin, dia sebenarnya sedang berjihad melawan kemiskinan. Jika seseorang itu terpaksa menghadapi masalah dibuang kerja, dia juga akan berjihad memastikan kehidupannya kembali pulih. Gambar yang dikongsikan, adalah wajah seorang ayah sedang berjihad.

Perkara ini banyak diperdebatkan dan dijadikan fokus dalam memburukkan Islam. Jika dikaji perselisihan yang berlaku semuanya berpunca daripada rekod-rekod yang tidak sempurna tetapi tidak perlulah kita bergaduh tentang isu ini. Dikhabarkan, Aisyah bertunang dengan Rasulullah pada usia 6 tahun dan berkahwin lalu tinggal serumah pada usia 9 tahun.

Pelbagai perbincangan telah wujud hanya untuk mengesahkan perkara ini namun sehingga sekarang tidak ada jawapan yang satu. Begitupun terdapat banyak bukti yang menunjukkan berlakunya kesilapan dalam kita menyelusuri sejarah dan banyak petunjuk menyatakan Aisyah sebenarnya berumur lebih daripada 15 tahun ketika mengahwini Rasulullah. Bukti yang paling kuat adalah Aisyah dibenarkan menyertai perang Badar dan Uhud pada ketika usia pastinya lebih 15 tahun kerana had minima menyertai peperangan bagi semua individu ketika itu adalah 15 tahun.

Pasti ramai yang percaya hujah ini, sehinggakan ramai orang Melayu Islam sendiri percaya perkara ini. Ini kerana negara Islam selalu dikaitkan dengan kaum-kaum yang berasal dari Timur Tengah. Namun hakikat sebenarnya, hampir 60% orang Muslim seluruh dunia tinggal di kawasan Asia Pasifik khasnya di Indonesia.

Indonesia bukan sekadar menjadi negara yang mempunyai populasi terbesar Muslim di seluruh Asia, Indonesia adalah negara yang mempunyai penganut Islam paling ramai di seluruh dunia. Apabila digabungkan dengan Malaysia, Brunei, Singapura, Filipina dan beberapa negara lain, memang jelas komuniti Muslim paling ramai bertapak di sini dan Indonesia sahaja menyumbangkan 13% daripada keseluruhan individu Muslim seluruh dunia.

Jika satu pasangan suami isteri benar-benar menurut ajaran Islam, tidak akan berlaku sebarang bentuk penindasan terhadap wanita. Apa yang dilihat sebagai penindasan, adalah pandangan mereka yang tidak faham tentang hak wanita dalam Islam atau hanya sekadar menghakimi dari segi aspek pakaian sahaja.

Islam tidak pernah menindas wanita dari segi kehormatan wanita itu. Isu ini kerap timbul kerana masyarakat bukan Islam merasakan wanita berhijab kerana dipaksa oleh lelaki sedangkan, kebiasaannya wanita itu berhijab kerana kerelaannya sendiri yang datang daripada kesedaran dia sendiri. Seorang wanita yang berhijab tahu dan faham keperluan dia berhijab tanpa perlu dipaksa.

Lagi satu isu yang selalu diputar belit adalah tanggungjawab isteri pada suami. Jika seseorang itu berilmu, dia patut sedar tanggungjawab isteri pada suami sebenarnya tidaklah sebesar tanggungjawab suami pada isterinya. Bagaimanapun oleh kerana kisah suami orang Islam tak guna kerap dihebohkan, ramailah yang percaya yang salah bukan si suami, tapi agamanya.

Dalam filem Hollywood banyak juga laungan 'Allahuakbar' dijadikan lawak jenaka ketika adegan perang ditayangkan, bagi menggambarkan ekstrimis. Tak pernah orang Islam diminta untuk berperang kecuali terpaksa atau ketika sedang diceroboh.

Perbuatan meletupkan diri dengan bom juga sudah menjadi satu bukti yang menunjukkan Muslim ini gemar keganasan, tetapi orang bukan Muslim sepatutnya sedar yang membunuh diri adalah salah di sisi hidup seorang Muslim dan tidak wujud sebarang pun alasan, baik peperangan, jihad, menegakkan nama Allah atau mempertahankan Rasulullah yang membolehkan seseorang Muslim itu membunuh dirinya.

Jika dulu Jepun terkenal dengan stigma pejuang kamikazenya dan dikagumi kerana sanggup mengorbankan diri, percayalah - pada orang Islam yang berfikiran normal, membunuh diri adalah perbuatan yang sia-sia dan langsung tak patut dikagumi.


5 Beg Tangan Wanita Paling Mahal Di Dunia

Tipu lah kalau golongan wanita yang tak sukakan beg tangan atau beg klac. Beg adalah antara barangan yang paling banyak dikumpulkan oleh kaum hawa, walaupun ada yang tak digunakan dan dikumpulkan kerana minat. Antara faktor yang menyebabkan sesuatu beg tangan itu menarik adalah rekabentuk, warna, jenama dan juga harga.

Bercakap pasal harga, sesetengah wanita sanggup menghabiskan sejumlah wang yang sangat banyak demi mendapatkan beg tangan yang diingini, sehingga mencecah puluhan malah ratusan ribu ringgit.

iluminasi.com ingin berkongsi 5 beg tangan yang paling mahal di atas muka bumi.

Pasti anda sudah menjangkakan jenama Louis Vuitton akan berada dalam senarai ini. Namun, jika dilihatkan kepada beg ini, anda pasti berkata ia kelihatan seperti sampah yang dilekatkan pada beg dan dijual dengan harga RM642,000. Beg yang sangat eksklusif ini dihasilkan daripada kulit yang terbaik dan dihiasi dengan "urban charms".

Louis Vuitton menggunakan Ashley Olsen dalam pengiklanan ini, dan dikhabarkan kembar Olsen sedang bertarung untuk mendapatkan beg ini, manakala Anna Wintour dan Victoria juga berperang membida untuk mendapatkan beg "sampah" ini.

Mungkin ada di antara anda yang tak pernah mendengar jenama ini, namun Lana Marks mengeluarkan beg ke-4 termahal di dunia iaitu beg Cleopatra dengan harga RM1.07 juta.

Beg Cleopatra ini hanya dikeluarkan oleh Lana Marks setahun sekali sahaja, dan bagi beg ini, ia diperbuat daripada kulit buaya yang berwarna perak metalik dan dihiasi dengan 1,500 bentuk berlian hitam dan putih di atas emas putih 18 karat.

Chanel juga berada di dalam senarai beg termahal dunia mempertaruhkan keluaran Chanel Diamond Forever Classic, dengan harga yang tidak mampu milik iaitu RM1.12 juta. Beg serba putih yang sangat mempersonakan ini mempunyai 334 bentuk berlian yang mana 3.56 karat setiap satunya dipasangkan pada emas putih 18 karat.

Tali bahu beg ini juga diperbuat daripada emas putih, dan jika anda ingin memilikinya, mungkin sudah terlambat kerana di atas muka bumi ini hanya terdapat 13 unit sahaja. Sayonara!

Siapa tak kenal jenama Hermes, antara jenama beg tangan termahal di atas muka bumi ini. Beg yang badannya dihasilkan daripada 100% platinum adalah rekaan pereka dari Jepun iaitu Ginza Tanaka.

Tak cukup dengan itu, beg ini diperhalusi dengan 2,000 bentuk berlian dan berlian 8 karat berbentuk pir. Tali beg ini dan berlian 8 karat itu boleh dijadikan sebagai gelang tangan atau rantai leher. Harganya? RM8.13 juta.

Beg termahal dunia ini merupakan keluaran House of Mouawad, sebuah syarikat barang kemas terkemuka dunia. Beg ini mendapat pengiktirafan daripada Guinness Book of World Records sebagai beg paling mahal di dunia dengan harga RM16.26 juta.

Beg The 1001 Nights Diamond ini memerlukan masa selama 8,800 jam untuk disiapkan, iaitu melebihi setahun, oleh 10 orang professional. Beg ini dihiasi dengan 4,356 bentuk berlian lutsinar, 105 bentuk berlian kuning dan 56 bentuk berlian merah jambu, dan disempurnakan dengan emas 18k.


6 Animasi Tempatan Yang Popular Tahun 90an

Kanak-kanak yang membesar pada tahun 90-an pasti mengingati karya kartun (animasi) tempatan yang pernah mendapat tempat di hati mereka pada ketika itu. Petang-petang lepas balik sekolah tu adalah waktu yang paling tepat untuk menonton televisyen.

Jom imbau memori indah dengan melihat senarai beberapa kartun tempatan yang pastinya masih segar di ingatan biarpun anda kini mungkin dah jadi bapa atau mak orang!

Diadaptasi daripada siri kanak-kanak popular negara barat 'Where in the World Is Carmen Sandiego?', rancangan berkonsepkan game show ini menguji pengetahuan am dan kemahiran geografi para peserta yang terdiri dari pelajar sekolah dalam mencari penjahat bernama Joe Jambul. Mempunyai jambul rambut panjang, Joe Jambul mempunyai geng seramai 5 orang. Ia dikendalikan oleh pengacara Norzizi Zulkifli. Pada tahun 2012, rancangan ini kembali bersiaran dengan musim terbaru yang menampilkan Aril AF sebagai hos.

Mengetengahkan konsep pembelajaran dalam bentuk hiburan, watak utama rancangan ini sudah tentunya maskot kucing, Along. Selain itu, watak lain ialah adiknya, Angah dan Acik yang merupakan kucing betina berwarna putih. Segmen paling diingati ialah Siti Sifir yang akan mengajar anda cara menghafal sifir sambil menyanyi.

Segmen lain termasuk segmen laporan berita yang dikendalikan oleh juruhebah kanak-kanak. Mungkin ramai yang tidak tahu bahawa pelakon Beto Kusyairy merupakan wajah sebenar di sebalik karakter Along.

Sebuah lagi animasi semi-biografi tempatan malar hijau yang disiarkan selama 3 musim merangkumi 39 episod keseluruhan. Ia mengisahkan tentang kehidupan anak-anak Haji Sidek iaitu Bun (Misbun), Ajib (Razif), Alan (Jalani), Aman (Rahman) dan Adul (Rashid) yang dibesarkan dan dilatih dengan tegas untuk menjadi jaguh badminton terbaik negara. Untuk pengetahuan, 'Anak-Anak Sidek' asalnya merupakan sebuah komik yang juga popular dalam kalangan para pelajar sekolah dari tahun 1995 hingga 2005.

Merupakan siri animasi adiwira tempatan pertama yang menggabungkan animasi 2D dan berlatarbelakangkan 3D, Keluang Man sememangnya menjadi pujaan kanak-kanak Malaysia suatu ketika dahulu. Watak Keluang Man ialah orang gila di Hospital Tampoi yang dibantu oleh rakan seperjuangannya, Tiung Man.

Pencipta siri ini ialah Kamn Ismail. Filem Keluang Man juga bakal diterbitkan tidak lama lagi. Pasti anda ingat lagu tema kartun ini nyanyian Krisya yang sememangnya menjadi kegemaran dan siulan ramai.

Siri animasi pertama negara kita yang ditayangkan pada tahun 1994 ini bukan sahaja mendapat sambutan di Malaysia, malah di Festival Animasi Asia Hiroshima Jepun pada tahun 1996. Ianya berkisar tentang kehidupan kanak-kanak sekampung iaitu Usop, Dol, Abu, Singh, Ah Kim dan Vellu.

Usop juga memelihara seekor ayam jantan bernama Selebet. Kartun ini sememangnya tepat dengan konsep 1Malaysia yang cukup sinonim dengan kita hari ini.

Hasil garapan kreativiti kartunis terkemuka, Datuk Lat, Kampung Boy merupakan animasi autobiografi tentang kehidupan pemilik nama sebenar Mohamad Nor Khalid itu sendiri sewaktu membesar di kampung halaman.

Animasi tersebut berkisar tentang kehidupan seorang budak kampung bernama Mat yang membesar di Perak pada sekitar 1950an. Animasi legenda ini juga telah berjaya menembusi pasaran antarabangsa.


Sunnah Rasulullah Dalam Hal Poligami Dan Berumah Tangga

Poligami. Antara salah satu topik yang sangat kontroversi yang sering menjadi penyebab kepada pergaduhan di antara suami dan isteri. Bagi isteri, ia merupakan satu pantang kepada mereka dan bagi suami pula, topik ini membuatkan mereka tersenyum simpul.

Ramai di antara suami di luar sana yang terlalu kerap menggunakan alasan "sunnah" bagi menghalalkan poligami. Mampu menanggung keperluan isteri dan berlaku adil bukanlah faktor muktamad yang menjadikan perbuatan poligami ini sebagai satu sunnah. Seperti yang dilakukan Rasulullah S.A.W yang berpoligami, ramai yang tidak mengikuti perbuatan sebenar baginda dan hanya berlandaskan nafsu semata.

Sebelum menggunakan alasan poligami itu sunnah, adalah lebih baik kita selami dahulu cara berpoligami yang dilakukan oleh Rasulullah S.A.W.

Rasulullah S.A.W mengahwini Siti Khadijah bagi tempoh 25 tahun, dan hanya berkahwin semula selepas kewafatan Siti Khadijah. Baginda tidak berpoligami ketika tempoh perkahwinannya dengan Siti Khadijah.

Kebanyakan yang dilakukan oleh kita adalah dengan mengahwini isteri kedua ketika isteri masih hidup, malah ada yang tak sampai setahun berkahwin sudah ingin berpoligami, dengan alasan mampu. Jadi, adakah kita mengikuti sunnah ini?

Tidak seperti kebanyakan yang berlaku di Malaysia mahu berpoligami dengan lebih memilih untuk mengahwini anak dara, 10 daripada 12 isteri Rasulullah S.A.W adalah janda. Siti Khadijah adalah janda yang pernah berkahwin sebanyak 2 kali.

Jika anda mahu ikutkan sunnah berpoligami, ikutlah juga sunnah baginda mengahwini janda. Namun, kita hanya memilih sunnah yang kita suka dan tidak mengendahkan sunnah yang kita tidak suka. Melihat janda sebagai kurang baik dari anak dara yang dilakukan oleh kebanyakan daripada kita adalah merupakan hasutan syaitan.

Beza umur antara Rasulullah S.A.W dan Siti Khadijah adalah 15 tahun. Jarang-jarang kita ingin melihat perkahwinan di antara pasangan yang mempunyai perbezaan umur yang ketara sebegini. Jika anda ingin berkahwin dengan wanita yang mempunyai perbezaan umur sebegini dan keluarga anda berkata, "Baguslah, itu kan sunnah", jadi, anda layak.

Sangat sukar untuk melihat mereka yang berpoligami seperti ini. Ramai lelaki yang mencari anak dara, kalau janda pun, lebih memilih yang tak mempunyai anak atau anak 1 sahaja. Ketika Rasulullah S.A.W mengahwini Sawda binti Zam'a, beliau mempunyai 5 atau 6 anak lelaki.

Perkahwinan ini mengejutkan masyarakat di Mekah kerana Rasulullah memilih seseorang yang mempunyai anak yang ramai, tidak muda dan tidak cantik.

Tujuan Rasulullah S.A.W mengahwini Sawda adalah untuk membela nasibnya dan teringatkan ujian yang dilalui oleh Sawda kerana agama yang mana beliau berhijrah ke Abyssinia dan meninggalkan segalanya. Sanggup anda berpoligami sebegini?

Siti Khadijah merupakan seorang usahawan yang sangat kaya, yang mana merupakan majikan kepada Rasulullah S.A.W. Siti Khadijah sendiri yang melamar Rasulullah S.A.W, bukan seperti sebaliknya yang berlaku dalam masyarakat kita di mana lelaki tua yang kaya melamar wanita muda dan diarah menjadi suri rumah.

Jadi, adakah anda berasa 5 sunnah yang dilakukan Rasulullah S.A.W ini sukar untuk dilakukan? Jika ya, jangan hanya lihatkan poligami itu sebagai sunnah, tetapi terlebih dahulu melatih dan mengajar diri supaya mengikut sunnah dalam perkahwinan dengan satu-satunya isteri anda seperti yang diajarkan oleh Rasullullah S.A.W, iaitu :


10 Model Motorsikal Paling Panas dan Kerap Dicuri di Malaysia

Setiap tahun, statistik kecurian motorsikal jauh meninggalkan jumlah kecurian kenderaan lain. Berita baiknya, semenjak tahun 2011 sehinggalah 2016, jumlah kecurian motorsikal menunjukkan penurunan yang mendadak berbanding kenderaan lain. Jika dibandingkan statistik pada tahun 2011 yang merekodkan lebih 21 ribu kes kecurian motorsikal, angka itu turun separuh kepada hanya 10,054 kes pada tahun 2016.

Persoalannya, apa model panas dalam kecurian motorsikal ini? Tidak ada banyak data yang mampu menjelaskan perkara ini kerana statistik kes kecurian motorsikal tidak selengkap statistik untuk kereta, namun kita bernasib baik kerana ada sedikit data dari PIAM berkenaan model-model motorsikal panas yang kerap dicuri.

Berikut adalah 10 motorsikal panas yang kerap dicuri dan dilaporkan pada suku pertama tahun 2020 di negara kita. Harap ini boleh menjadi indikator kepada anda atas kekurangan maklumat yang ada tentang kecurian motorsikal.

Tidak ada maklumat jelas tentang model apa yang dimaksudkan dan sebanyak 745 unit telah dicuri dalam tempoh suku pertama tahun 2015 dan hampir 500 kecurian bagi tahun 2020. Banyak tu.

Siapa sangka model klasik ini yang lebih dikenali dengan nama EX5 menjadi perhatian pencuri dengan jumlah 615 kes kecurian dilaporkan berlaku pada 2015 dan 365 kes bagi tahun 2020. Susah hati juga jadi peminat motorsikal klasik ini yang terbukti mampu menarik perhatian pencuri.

Pasti ramai dah agak model ini tentu masuk carta. Model paling popular dari Yamaha ini menduduki termpat ketiga dengan 320 kes kecurian berlaku bagi tahun 2015. Manakala bagi tahun 2020 sahaja telah berlaku 962 kecurian motor LC ini.

Motorsikal berkuasa 1300cc ini menduduki tempat keempat dalam carta. Sebanyak 316 unit telah dilaporkan kecurian dan ini agak mengejutkan kerana model ini agak rare untuk dilihat.

Kami tak ada maklumat tambahan tentang model apakah sebenarnya yang dimaksudkan, tetapi kami merasakan ini adalah model-model campuran motorsikal Yamaha SS Two dan sudah pastilah model paling lejen antara semua model Yamaha iaitu Yamaha RXZ. Sebanyak 137 kes dilaporkan dalam tempoh 2015.

Dan bagi keseluruhan kes kecurian motorsikal jenama Yamaha bagi tahun 2020 adalah lebih kurang 1342 kes.

Walaupun mempunyai kod nama yang sama dengan sebuah motorsikal konsep lain, Y125 sebenarnya merujuk kepada model popular Yamaha 125Z yang masih lagi kekal evergreen hingga ke hari ini. Sebanyak 128 kecurian berlaku dalam suku tahun 2015 dan 355 kes bagi tahun 2020.

Honda ANF100 adalah kod nama bagi Honda Wave. Sebanyak 94 kes kecurian tahun 2015 telah berlaku melibatkan model tersebut manakala 113 kes bagi tahun 2020.

Tidak sah kalau tidak ada model ini kerana model ini cukup popular di kalangan anak muda. Sebanyak 91 kes kecurian (2015) telah berlaku melibatkan model ini yang cukup popular di kalangan pelajar universiti yang mahukan motorsikal 4 lejang yang boleh kata mampu memecut pantas.

Bagi tahun 2020 pula, sebanyak 155 kes kecurian motorsikal Lagenda telah dilaporkan. Sebagai maklumat tambahan, sebenarnya ejaan yang betul dalam Bahasa Melayu bukanlah "lagenda" tetapi "legenda".

Jadi sekiranya ada rakan anda menunggang motorsikal Lagenda, bolehlah beritahu kepada mereka bahawa motorsikal mereka adalah motor "typo".

Kawasaki merupakan pencipta terawal 2 lejang yang beberapa kali memenangi motogp dengan jenteranya. Kawasaki mengeluarkan beberapa jentera 150cc untuk bersaing dengan pengeluar yang lain. Kawasaki merupakan satu satu nya pengeluar yang mengeluarkan banyak model 150 cc sekaligus.

Jumlah kecurian yang dilaporkan pada suku pertama tahun 2020 adalah sebanyak 21 kecurian.

Antara motor paling digilai anak muda di zaman ini. Kebanyakan veteran-veteran rempit juga ramai yang memiliki motorsikal ini kerana cara tunggangannya lebih santai berbanding motor seperti RXZ, KRR150, RD dan lain-lain. Mahu bawa anak ke sekolah dan mengaji Al-Quran pun mudah.

Bagi suku pertama tahun 2020 sahaja, sebanyak 315 kes kecurian berkaitan Y15ZR (YSuku) dilaporkan. Statistik ini diperolehi ketika zaman PKP. Penulis menjangkakan kes kecurian motorsikal Y15 ini akan meningkat naik untuk tahun 2021 dan 2022.

Dua lagi tempat dipegang oleh motorsikal Modenas Kriss dengan 76 kes kecurian dan model klasik Kawasaki iaitu Vulcan 800cc dengan 71 kes. Jadi, apa kesimpulannya yang boleh kita dapat di sini hasil dari statistik-statistik yang dibentangkan?

Golongan pencuri masih lagi menumpukan perhatian kepada motorsikal jenama Honda dan Yamaha, sementara beberapa jenama lain seperti Suzuki dan SYM kurang 'mendapat sambutan.'

Memang diakui, melihat video-video rakaman kecurian motosikal mampu membuatkan kita takut melihat bagaimana cepatnya pencuri bekerja, jadi ambillah langkah keselamatan yang anda rasa perlu bagi mencegah kehilangan motorsikal anda.


5 Negara Dengan Pasukan Polis Paling Korup Di Dunia

Rakyat atau orang awam dalam sesebuah negara itu sangat mengharapkan pihak polis bagi menjaga keselamatan mereka. Tiada tempat lain akan ditujui oleh seseorang jika berlaku jenayah, melainkan kepada pihak polis. Kepercayaan kepada pihak polis oleh orang awam menjadikan mereka satu organisasi yang sangat penting bagi masyarakat.

Namun, seperti badan-badan lain, pihak polis tidak dapat lari daripada gejala kotor seperti rasuah yang membuatkan integriti mereka terjejas yang menyebabkan korupsi. Dan jika korupsi ini tidak dibanteras, ia bukan sahaja menjejaskan organisasi polis itu sendiri, malah meletakkan negara tersebut dalam keadaaan bahaya.

iluminasi.com ingin berkongsi antara 5 negara yang mempunyai polis yang paling korup di atas muka bumi.

Berada di tempat ke-5 senarai polis paling korup di dunia ialah Iraq. Polis Iraq sememangnya sudah mempunyai sejarah lama mengenai korupsi. Walaupun sudah banyak dana dikeluarkan dan usaha melatih semula anggota polis bagi mengurangkan korupsi, namun ia tidak membuahkan hasil.

Polis Iraq meneruskan korupsi mereka dan terlibat dalam penculikan, pembayaran wang tebusan serta rasuah. Polis Iraq sememangnya terbukti tidak berkesan dalam mengawal keganasan di negara mereka dan tidak efisyen dalam menjaga keselamatan orang awam yang sepatutnya mereka lakukan.

Di Burma, korupsi dan rasuah adalah satu perkara yang sangat biasa. Bagi mangsa yang melaporkan sesuatu jenayah, polis Burma akan membuatkan mangsa sendiri yang membayar kos penyiasatan jenayah. Mereka juga sangat terkenal dengan peras ugut terhadap orang awam. Disebabkan Burma diperintah oleh rejim tentera tertinggi, ia membuatkan polis Burma dan hak orang awam berada di bawah kuasa tentera.

Kenya berada di tangga ke-3 polis paling korup di dunia. 92% daripada rakyat Kenya mengundi bahawa polis Kenya adalah antara yang paling korup, menurut satu survey oleh Transparency International. Disebabkan itu, ramai antara mereka yang merasuah polis Kenya dalam masa setahun kebelakangan ini.

Rasuah diberikan kepada pihak polis untuk mendapatkan beberapa servis termasuklah kastam, pendidikan, pendaftaran, permit dan kesihatan.

Polis Mexico merupakan antara polis yang paling bermasalah dalam dunia dan semakin menjadi-jadi. Mexico City yang merupakan bandar yang diselubungi jenayah namun anggota polis Mexico hanya membuatkan keadaan menjadi semakin buruk. Disebabkan gaji anggota yang rendah, polis Mexico menggunakan korupsi sebagai sumber pendapatan, termasuklah merasuah penjenayah dan memeras ugut pelancong.

Mereka menggunakan pendekatan "plata o plomo" yang bermaksud terima rasuah ataupun dibunuh, seperti yang digunakan oleh Pablo Escobar. Polis Mexico juga bekerjasama dengan pengedar dadah bagi melindungi mereka serta membenarkan pengedaran dadah. Jenayah yang dilaporkan diabaikan dan tidak disiasat, serta memenjarakan rakyat yang tak bersalah bagi menutup kerja kotor mereka.

Pasukan polis yang paling korup di dunia adalah polis Haiti. Sebagai pasukan polis, amalan tak beretika oleh polis Haiti telah memberikan pengaruh yang sangat negatif terhadap budaya dan masyarakat Haiti. Polis Negara Haiti telah melanggar banyak hak asasi manusia serta termasuk melanggar undang-undang dengan menculik, mengedar dadah serta menggunakan keganasan.

Mereka juga enggan membanteras atau memberikan respon terhadap keganasan yang dilakukan oleh gangster. Selepas gempa bumi pada tahun 2010, kerosakan kepada Polis Negara Haiti menjadi semakin berkurangan namun tidak pasti sama ada ia akan bertahan atau tidak.


Sejarah Kebankrapan Terbesar Di Amerika Syarikat - Empayar Enron Corporation

Sekarang terdapat banyak berita tentang rasuah dan skandal kewangan yang berlaku di negara kita bukan? Tidak semua orang faham dengan integriti. Secara ringkasnya, integriti ini merujuk kepada cara kita bertingkah laku sebenarnya.

Apakah tujuan kita melakukan itu dan ini? Hidup kita ini ada tujuannya. Jadi, bagaimana dengan niat kita? Dan lebih penting ialah cara atau kaedah untuk mencapai tujuan dan niat itu mestilah dilakukan dengan betul dan maksud betul itu pula adalah dengan mengikut ajaran agama dan mematuhi undang-undang yang telah ditetapkan.

Dapatkah anda bayangkan apabila amalan integriti sudah hilang dalam diri setiap manusia? Adakah masih wujud ketelusan? Apatah lagi jika perkara tersebut berlaku di dalam sebuah syarikat, di mana integriti merupakan perkara utama yang menjadi nadi perjalanan sesebuah syarikat. Sudah tentu, empayar yang dikatakan sangat hebat bakal rebah jua akhirnya.

Itulah yang terjadi sebenarnya terhadap Enron Corporation, yang juga membawa kepada pembubaran syarikat Arthur Andersen iaitu salah satu daripada 5 firma audit dan perakaunan terbesar di dunia.

Kejatuhan empayar Enron boleh disifatkan sebagai kebankrapan terbesar dalam sejarah Amerika dan menunjukkan kelemahan sistem audit yang digunakan pada masa itu.

Enron Corporation merupakan syarikat sumber tenaga Amerika yang berpusat di Houston, Texas. Enron mempunyai hampir 21,000 orang pekerja dan merupakan salah satu syarikat terkemuka di dunia yang menerajui industri elektrik, gas asli, kertas dan komunikasi.

Syarikat ini ditubuhkan pada tahun 1985 yang diasaskan oleh Kenneth Lay setelah Houston Natural Gas bergabung dengan InterNorth. Selepas beberapa tahun berkembang secara domestik dan antarabangsa, Enron terlibat dengan hutang yang bernilai berbilion dolar oleh kerana transaksi dan kontrak yang rumit.

Jadi, semua hutang telah disembunyikan dari pengetahuan pemegang saham melalui penipuan perakaunan, pinjaman haram dan perkongsian dengan syarikat lain yang turut dirancang iaitu dikenali sebagai Skandal Enron.

Skandal itu juga telah mewujudkan banyak persoalan tentang amalan perakaunan dan kegiatan kebanyakan syarikat di Amerika Syarikat dan merupakan faktor utama wujudnya undang-undang Sarbanes-Oxley. Di samping itu, disebabkan skandal inilah syarikat perakaunan besar, Arthur Andersen dibubarkan.

Perakaunan ini merupakan amalan perakaunan dimana anggaran keuntungan masa depan dari setiap perjanjian direkodkan pada nilai pasaran semasa, bukan pada nilai masa depan atau nilai sejarah.

Dalam perniagaan Gas Asli Enron, perakaunan adalah cukup jelas dalam setiap tempoh masa, syarikat mencatatkan kos sebenar dan hasil sebenar dari jualan yang dilakukan. Setelah Skilling memasuki Enron, beliau meminta Enron mengaplikasikan perakaunan Mark to Market dengan alasan bahawa perakaunan ini akan menggambarkan nilai ekonomi yang sebenar.

Perakaunan Mark to Market ini digunakan apabila kontrak jangka panjang ditandatangani, pendapatan dianggarkan pada nilai semasa bukan nilai pada masa hadapan.

Jadi, apabila menggunakan kaedah ini, pendapatan dari pelbagai projek boleh direkodkan bertujuan untuk meningkatkan pendapatan kewangan. Namun pada tahun berikutnya, keuntungan tidak boleh dimasukkan dan pendapatan tambahan perlu diperolehi dari lebih banyak projek untuk membangunkan pertumbuhan kewangan bagi meyakinkan pelabur.

Securities and Exchange Commission (SEC) Amerika Syarikat meluluskan kaedah ini untuk kontrak perniagaan Gas Asli Enron yang seterusnya bertarikh 30 Januari 1992, namun Enron kemudiannya memperluas kaedah ini dalam syarikatnya bagi memenuhi unjuran Wall Street.

'SPE' ini bermaksud syarikat atau perkongsian terhad dicipta bagi memenuhi tujuan-tujuan tertentu untuk membiayai atau menguruskan risiko yang berkaitan dengan aset-aset tertentu.

Syarikat memilih untuk mendedahkan butiran minimum untuk kegunaan 'SPE'. Syarikat ini dicipta oleh penaja tetapi dananya dibiayai oleh pelabur ekuiti bebas dan pemiutang. Untuk tujuan laporan kewangan, syarat menyatakan bahawa 'SPE' adalah berasingan daripada pembiaya.

Pada tahun 2001, Enron telah menggunakan ratusan 'SPE' untuk menyembunyikan hutangnya. Ia digunakan lebih dari sekadar mengelakkan konvesyen perakaunan.

Hasil daripada kesalahan itu, dalam Kunci Kira-Kira Enron, ekuiti direkod lebih banyak dan tanggungan direkod lebih sedikit berbanding nilai yang sebenar menjadikan keuntungan Enron kelihatan sangat tinggi.

Perakuan pendapatan adalah satu prinsip akaun dimana keuntungan direkod pada ketika perkhidmatan diberikan atau barang dijual bukan pada ketika tunai diterima.

Enron dan syarikat pembekal tenaga lain mendapat keuntungan melalui perkhidmatan seperti perdagangan borong dan pengurusan risiko disamping membina dan memelihara penjana tenaga elektrik, rangkaian paip gas asli, gudang simpanan dan kemudahan pemprosesan.

Ketika mengambil risiko membeli dan menjual produk, peniaga dibenarkan untuk merekodkan harga jualan sebagai hasil manakala kos produk sebagai kos barang dijual.

Sementara agen pula menyediakan perkhidmatan kepada pelanggan tetapi tidak mengambil risiko sama seperti peniaga dimana agen dibolehkan merekod kos perdagangan dan broker sebagai hasil walaupun nilai yang direkod bukan nilai penuh dalam sesuatu transaksi.

Seperti syarikat Goldman Sachs dan Merrill Lynch yang menggunakan model agen untuk melaporkan pendapatan syarikatnya dimana hanya perdagangan dan yuran broker akan direkodkan sebagai hasil, Enron juga turut terpilih untuk menggunakan model agen ini.

Enron dibenarkan merekod nilai dagangan sebagai hasil dan pendapatan perdagangan Enron meningkat. Dalam 9 bulan pertama pada tahun 2001, Enron mencatat keuntungan sebanyak 138.7 bilion dolar.

Hasil dari keuntungan tersebut, Enron diiktiraf oleh Majalah Fortune sebagai Syarikat Paling Inovatif. Sedangkan pada hakikatnya, Enron tidak mempunyai keuntungan sebanyak itu oleh kerana amalan perakaunan yang diamalkannya.

Walaupun didalam laporan kewangan Enron kelihatan sangat menguntungkan, sebaliknya tunai yang diterima tidak berpadanan dengan barang atau perkhidmatan yang diberikan.

Hasil dari konsep-konsep perakaunan yang diguna pakai dan strategi yang tidak berjaya menyebabkan Enron mengalami kerugian yang sangat besar. Tambahan pula, apabila pemilik memberi hak kebebasan penuh kepada pihak pengurusan dalam mengendalikan kewangan syarikat membolehkan mereka untuk menyembunyikan kerugian syarikat dari pengetahuan pemilik dan pemegang saham.

Laporan kewangan Enron pula kelihatan menguntungkan padahal di sebaliknya Enron sedang mengalami kerugian. Pada setiap suku tahun, pegawai syarikat juga perlu melakukan penipuan dalam penyediaan laporan kewangan untuk mencipta ilusi keuntungan berbilion dolar dengan tujuan menarik perhatian para pelabur.

Para eksekutif serta pekerja dalaman syarikat yang tahu tentang akaun luar negeri yang dicipta itu telah menyembunyikan hal ini daripada pengetahuan para pelabur.

Selain itu, Ketua Pegawai Kewangan iaitu Andrew Fastow yang mengetuai pasukan mencipta akaun palsu ini telah memanipulasi perjanjian yang menjamin dirinya, keluarga serta teman-temannya mengenai pendapatan ratusan dolar dengan mengorbankan syarikat dan pemegang saham Enron Corporation .

Kenneth Lee Lay merupakan Ketua Pegawai Eksekutif (CEO) Enron Corporation sejak tahun 1985 sehingga 23 Januari 2002 kecuali beberapa bulan dalam tahun 2001 dimana Jeffrey Skilling memegang jawatan itu.

Pada tarikh 7 Julai 2004, Kenneth Lay didakwa oleh juri di Houston, Texas berhubung penglibatannya dalam keruntuhan Enron. Kenneth Lay didakwa atas 11 pertuduhan antaranya membuat kenyataan palsu, penipuan sijil saham, pengubahan wang haram, dan konspirasi dalam dokumen dakwaan 65 helaian.

Walaubagaimanapun hakim menolak pertuduhan yang ke 11 menjadikan Kenneth Lay didakwa dengan 10 pertuduhan. Setiap satu pertuduhan membawa hukuman penjara antara 5 hingga 10 tahun.

Pada tarikh 25 Mei 2006, Kenneth Lay didapati bersalah atas 6 pertuduhan bagi kesalahan menipu dan membuat kenyataan palsu. Kenneth Lay mungkin menerima hukuman selama 45 tahun, walaubagaimanapun beliau meninggal 3 bulan sebelum hukuman dijatuhkan.

Jeffrey Keith Skilling atau lebih dikenali sebagai Jeff Skilling dilahirkan pada 25 November 1953 dan merupakan mantan CEO Enron Corporation. Skilling mula bekerja untuk Enron pada tahun 1987 dan membantu syarikat dalam memajukan pasaran gas asli.

Skilling telah membuatkan Kenneth Lay kagum terhadap kemampuannya sebagai perunding. Berikutan itu, Lay melantik Skilling sebagai Ketua Pegawai Eksekutif Enron Finance Corporation pada tahun 1990 dan menjadi Pengerusi Enron Gas Services Co. pada tahun 1991.

Dengan menggalakkan strategi pelaburan agresif, beliau membantu menjadikan Enron pemborong perniagaan elektrik dan gas terbesar. Susulan itu, pada Februari 2001, skilling dilantik mmenjadi CEO dengan pendapatan sebanyak US Dolar 132 juta setahun.

Dibawah Skilling, Enron melaksanakan perakaunan Mark to Market dimana anggaran keuntungan masa depan dari setiap perjanjian direkodkan pada nilai pasaran semasa bukan pada nilai masa depan atau nilai sejarah.

Secara tiba-tiba pada Ogos 2001, Skilling meletakkan jawatan atas sebab-sebab peribadi dan merancang untuk menjual sebilangan besar sahamnya. Kenneth Lay kemudiannya mengambil semula tugas sebagai CEO.

Skilling didakwa atas 35 pertuduhan atas kejatuhan syarikat Enron. Beliau menyerah diri kepada Biro Siasatan Persekutuan (Federal Bureau of Investigation) pada 19 Februari 2004 dan mengaku tidak bersalah dalam semua pertuduhan.

Pertuduhan tersebut adalah tentang pengetahuan beliau tentang Skandal Enron, penglibatan secara langsung dan juga konspirasi terhadap penipuan syarikat Enron.

Hampir satu bulan setelah meletak jawatan dari Enron, Skilling menjual 60 juta saham miliknya dan mendakwa dirinya berbuat demikian kerana mendengar khabar mengenai Enron yang bakal bankrup.

Pada tahun 2006, Jeffrey Skilling dijatuhkan hukuman terhadap 4 pertuduhan iaitu membuat kenyataan palsu, konspirasi,penipuan sijil saham dan insider trading (kesalahan membeli atau menjual saham berdasarkan maklumat yang belum direrbitkan atau sulit).

Manakala, beliau didapati tidak bersalah atas 9 pertuduhan insider trading yang lain. Pada 23 Oktober 2006 Skilling dijatuhi hukuman penjara selama 24 tahun dan 4 bulan serta denda sebanyak 45 bilion dolar.

Andrew Stuart Fastow dilahirkan pada 22 Disember 1961 merupakan Ketua Pegawai Kewangan (CFO) Enron Corporation. Fastow mencipta laman web syarikat yang kompleks dimana syarikat ini tidak wujud sama sekali.

Syarikat tersebut kemudiaannya menjalankan urusniaga palsu dengan Enron Corporation bertujuan untuk meningkatkan wang syarikat serta menyembunyikan kerugian yang dialami melalui Kunci Kira-Kira suku tahunannya dan kelihatan seperti Enron bebas dari hutang.

Andrew Fastow mempunyai kepentingan kewangan peribadi samada secara langsung atau melalui rakan kongsi. Andrew Fastow menghasilkan puluhan juta dolar dengan mengabaikan amalan asas perakaunan seperti melaporkan tunai di tangan dan jumlah tanggungan.

Fastow turut memberi tekanan kepada beberapa bank pelaburan yang besar di Amerika Syarikat seperti Merrill Lynch dan Citibank untuk melabur dalam dananya dengan mengancam bank-bank pelaburan akan kehilangan perniagaan masa depan dengan Enron Corporation jika mereka tidak berbuat demikian.

Fastow juga turut mengancam untuk memecat penganalisa syarikatnya jika berani bertindak untuk membocorkan kedudukan kewangan Enron yang negatif.

Pada 31 Oktober 2002, Andrew Fastow diatas 78 pertuduhan termasuk penipuan, pengubahan wang secara haram dan konspirasi. Pada 14 Januari 2004, Fastow mengaku bersalah atas dua tuduhan dan dijatuhi hukuman penjara selama 10 tahun.

Fastow juga bersetuju untuk menjadi informan dan bekerjasama dengan kerajaan persekutuan ketika pendakwaan bekas-bekas eksekutif Enron yang lain bagi tujuan mengurangkan hukumannya.

Arthur Andersen, yang berpusat di Chicago merupakan salah sebuah daripada 5 syarikat perakaunan yang besar juga dikenali sebagai The Big Five selain daripada PricewaterhouseCoopers, Deloitte Touche Tohmatsu, Ernst & Young dan KPMG.

Syarikat perakaunan ini menyediakan perkhidmatan perundingan, audit dan cukai kepada syarikat-syarikat besar. Arthur Andersen didakwa bersalah atas tuduhan menghalang keadilan dengan memusnahkan ribuan dokumen serta memadam email dan fail syarikat milik Enron yang diperlukan bagi tujuan audit.

Mahkamah tidak membenarkan menerima audit dari pesalah yang dihukum. Pada tahun 2002, Arthur Andersen menyerahkan lesennya sebagai Syarikat Akauntan Awam selepas didapati bersalah atas tuntutan jenayah yang melibatkan Enron Corporation dan 85, 000 orang hilang pekerjaan.

Kemudiaan, Mahkamah Agung US (Supreme Court) telah menarik balik perintah larangan mengaudit oleh kerana Arthur Andersen tidak diadili dengan sewajarnya dan Arthur Andersen kembali bebas menjalankan operasi.

Walaupun Arthur Andersen masih wujud sehingga kini, namun reputasi syarikatnya terjejas teruk ekoran daripada skandal Enron tersebut.

Oleh disebabkan skandal terbesar ini, Enron Corporation telah dibubarkan dan diorganisasi semula menjadi Enron Creditors Recovery Corporation pada November 2004.

Di samping itu, skandal ini juga menyebabkan wujudnya satu akta yang digelar Sarbanes-Oxley Act 2002 yang digubal pada 30 Julai 2002. Akta ini juga dikenali sebagai 'Public Company Accounting Reform and Investor Protection Act'.

Akta ini dinamakan sempena Senator Amerika Syarikat, Paul Sarbanes dan Perwakilan Amerika Syarikat Michael G. Oxley. Akta ini bertujuan untuk menetapkan piawaian atau dan meningkatkan piawai lembaga, pengurusan syarikat awam dan syarikat perakaunan awam.

Melalui pembongkaran kes ini juga, satu persoalan yang timbul adalah amalan integriti yang hilang dalam diri setiap pekerja Enron Corporation.

Namun begitu, terdapat satu fakta yang tidak boleh dielakkan adalah pekerja di Enron Corporation sebenarnya dibayar dengan sebahagian stok syarikat yang membuatkan mereka lebih bersemangat untuk melakukan tindakan yang tidak beretika demi menaikkan harga stok.

Hal ini disebabkan mereka juga adalah pemegang saham di syarikat tersebut. Jika harga stok jatuh, mereka juga akan terkesan dengan hal tersebut.

Sesungguhnya, Skandal Enron ini telah membuktikan bahawa pengaruh wang sangat kuat terhadap manusia. Apabila ketamakan menguasai diri, apa sahaja boleh dilakukan jika setimpal dengan harga yang ditawarkan bukan?

Tidak hairanlah mengapa banyak kes rasuah dan penipuan kewangan telah berlaku di negara kita. Setiap orang ada tanggungjawab dan tugasnya. Semoga kita masih ada sikap integriti dalam diri untuk mengelak dari perkara yang tidak diingini di kemudian hari.

Mungkin sekarang boleh bersenang-senang menindas sesama sendiri namun mana tahu di alam lain nanti pula diseksa sehingga sesal pun tiada gunanya lagi. Wallahu a'lam.

Anda juga boleh menonton filem dokumentari yang bertajuk 'Enron: The Smartest Guys in the Room' yang diadaptasi daripada buku tersebut.


2 Kes Rompakan Terbesar Dalam Sejarah Malaysia - Geng Mamak

Pada 31 Ogos 1994, 23 tahun yang lalu, di saat rakyat Malaysia sedang bergembira menyambut hari kebangsaan Malaysia yang ke-37, satu rompakan yang menggemparkan telah berlaku di mana sejumlah jongkong emas bernilai lebih USD 3 juta (RM12.84) juta telah dilarikan oleh perompak yang digelar Geng Mamak.

Apa yang lebih mengejutkan, rompakan itu berlaku di gudang kargo yang mempunyai kawalan keselamatan terbaik di Malaysia iaitu Kargo Lapangan Terbang Antarabangsa Subang. Ia dianggap sebagai satu rompakan yang paling berani di Malaysia.

Tarikh itu memang sengaja dipilih kerana ketika ini, Polis Diraja Malaysia sedang sibuk dengan menguruskan persiapan keselamatan majlis hari kebangsaan yang bakal dihadiri oleh perdana menteri.

Menggunakan kesempatan ini, Geng Mamak membuat satu perancangan yang sangat halus dan licin, yang diketuai oleh 5 adik beradik iaitu Mohamed Noor, Rozlan, Sharif, Yusof dan Amirudin Abu Bakar yang berasal dari Kuala Kangsar serta mempunyai darah kacukan Sri Lanka.

Sama ada kebetulan atau suratan, hampir kesemua 14 penjenayah ini adalah bersaudara.

Pada jam 5.00 pagi, persiapan yang dilakukan oleh PDRM tersentak akibat penerimaan berita yang sangat mengejutkan itu. Menurut Pegawai Penyiasat Azizan Anan, perkara seperti ini tidak pernah berlaku sepanjang kariernya dalam PDRM kerana kawasan yang dirompak dikawal dengan sangat ketat dan rompakan tersebut sudah tentu dirancang dengan sangat rapi dan teliti.

Ketika sampai di tempat kejadian, 3 pengawal keselamatan telah tewas dan terikat. Lebih mengejutkan, pengawal keselamatan tersebut memberitahu bahawa, penjenayah yang melakukan rompakan tersebut adalah anggota polis.

Ia membuatkan Penolong Pegawai Penyiasat, Superitendan Amidon Anan, yang juga merupakan adik kepada Azizan Anan, berasa curiga dan ragu-ragu.

Adik beradik Mohd Ali dan Mohd Redzuan Bin Pandak Osman

Mohamed Noor Bin Abu Bakar (Otai atau ketua geng mamak)

DIBURU : Nazrulhizam Bin Mohd Ramli (kiri) dan Mohd Sharif Bin Abu Bakar

Beliau yang meminta untuk melihat rakaman CCTV, percaya bahawa mereka adalah anggota polis, namun masih ada yang tak kena. Mata Amidon yang sangat tajam melihat gerak geri perompak-perompak tersebut, dan percaya, mereka bukan anggota polis, tetapi perompak yang berpakaian seragam polis.

Rompakan terbesar ketika itu, hanya mengambil masa 20 minit sahaja bermula dari memasuki kawasan kargo hingga melenyapkan jongkong emas tersebut. Perancangan yang rapi itu termasuklah mengetahui bila masa yang sesuai untuk melakukan rompakan di mana ramai kakitangan bercuti ketika sambutan hari kebangsaan.

Masih tak percaya dengan kejadian itu, pihak polis tidak percaya ada kumpulan tempatan yang berani melakukan jenayah sebegitu, dan menyangkakan ianya adalah sindiket antarabangsa.

Perdana Menteri ketika itu, Tun Mahathir telah memberi komen mengenai perkara tersebut dan mempersoal kredibiliti dan ketanggungjawaban pihak berkuasa.

Ia memberikan satu tamparan yang sangat hebat terhadap PDRM. Ingin membaiki maruah dan nama PDRM, mereka telah menubuhkan satu unit pengintip bagi menyiasat siapa pelaku rompakan ini dan di mana mereka berada.

Selepas melakukan penyiasatan, mereka tidak menemui bukti untuk mengaitkan rompakan itu dengan mana-mana kumpulan antarabangsa, yang menyebabkan mereka berubah hala menyiasat dan mengkaji semula kes rompakan yang dilakukan di Malaysia oleh kumpulan tempatan.

Selepas menemubual mangsa-mangsa rompakan lalu, satu profil telah muncul, di mana wajah-wajah mereka yang kemungkinan melakukan rompakan ini, telah dikenalpasti. Disebabkan wajah mereka yang seakan-akan mamak, pihak polis menggelarkan mereka sebagai Geng Mamak.

Bak kata pepatah, sepandai-pandai tupai melompat, akhirnya jatuh ke tanah jua. Dalam masa 11 tahun iaitu dari 1995 hingga 2006, dengan kecekapan dan kegigihan PDRM memburu Geng Mamak, akhirnya kesemua 14 ahli kumpulan mereka telah berjaya diberkas.

Apa yang lebih menarik, Geng Mamak yang diketuai oleh 3 adik beradik telah berjaya ditumpaskan oleh dua penyiasat polis yang juga merupakan adik beradik, iaitu Azizan dan Amidon Anan.

Pada November 2006, negara dikejutkan dengan kes rompakan terbesar di Malaysia yang berlaku di sebuah gudang di Kompleks Kargo Udara Kedua di Batu Maung . Rompakan itu melibatkan 20 individu yang merompak mikrocip dan komponen yang telah menyebabkan kerugian bernilai di antara RM40 hingga RM50 juta.

Kejadian itu berlaku kira-kira jam 2.30 pagi di mana 2 buah lori kontena dipandu masuk ke zon tersebut. Lori kontena dipandu masuk melalui lorong Zon Bebas MAS tanpa berhenti untuk menjalani peperiksaan keselamatan. 4 daripada mereka berpakaian lengkap RELA termasuk bip kuning.

Sampai di gudang, 4 perompak tersebut mengumpulkan 17 pekerja yang ada di gudang tersebut. Dengan muslihat yang licik, perompak tersebut mengatakan mereka mahu menjalankan ujian air kencing bagi penyalahgunaan dadah. Pekerja-pekerja tersebut yang berasa curiga lantas meminta untuk melihat dokumen pengenalan.

Berang dengan permintaan itu, 4 perompak itu kemudiannya membuka kedua-dua lori kontena dimana 16 perompak lagi yang bertopeng dan bersenjatakan parang meluru keluar. Bagi memudahkan kerja rompakan mereka, 17 pekerja tersebut dipaksa untuk meminum cecair mengandungi klorofom. Tindakan itu membuatkan pekerja-pekerja itu muntah-muntah dan ada yang pengsan.

Pihak polis percaya bahawa ianya adalah kerja orang dalam kerana rompakan yang berlaku adalah sangt lancar dan tepat pada waktunya. Laporan mengatakan mereka sememangnya mensasarkan mikrocip dan komponen komputer itu sahaja kerana terdapat barangan berharga yang lain namun tidak diendahkan oleh perompak tersebut.

Mikrocip dan komponen tersebut di hantar dari sebuah kilang ke gudang sebanyak 3 penghantaran, sehari sebelum rompakan berlaku. Lebih menarik, rompakan tersebut berlaku kurang daripada 2 jam selepas penghantaran terakhir dibuat.

Selepas kesemua barangan rompakan dimasukkan ke dalam lori kontena, mereka kemudiannya menghancurkan kamera CCTV dan mengambil kasetnya.

Menghala keluar dari zon itu, mereka berhenti di pusat pemeriksaan dan menyerang pegawai kastam serta pemandu lori di kaunter tersebut. Mereka kemudiannya menghala ke pondok pengawal dan menghancurkan telefon bagi memberikan masa untuk mereka meloloskan diri.

5 hari selepas kejadian rompakan tersebut, pihak polis telah menemui 2 buah lori kontena yang dipercayai digunakan dalam rompakan tersebut dengan nombor pendaftaran PGG 7026 dan PGF 5806 di Nibong Tebal.

Pihak berkuasa kemudiannya berjaya menahan beberapa suspek yang dipercayai terlibat secara langsung dalam rompakan ini.

Namun apabila ditanya sama ada identiti individu atau kumpulan yang terlibat telah dikenal pasti atau belum, Pengarah Jabatan Siasatan Jenayah Bukit Aman ketika itu, Datuk Christopher Wan Soo Kee berkata, "Kes ini masih disiasat dan jika saya beritahu siapa, mereka akan lari,".

Pada Disember 2006, pihak polis membebaskan dua suspek terakhir secara tanpa syarat, menjadikan kesemua suspek yang ditahan untuk membantu siasatan dibebaskan.

Ramai menyangka kes rompakan mikrocip ini juga dilakukan oleh geng mamak. Sebenarnya bukan. Dua kumpulan berbeza dalam kes berbeza

Jadi, ini bermakna tiada lagi suspek yang disiasat berhubung kes membabitkan kerugian RM40 juta ini.

Pihak berkuasa memberitahu mereka tak dapat didakwa di mahkamah kerana tiada bukti fizikal yang boleh mengaitkan suspek dengan kes ini, disebabkan oleh sebahagian daripada mikrocip yang dirompak telah dieskport ke luar negara.

Disebabkan kekurangan sumber, tidak dapat dipastikan apa yang sebenarnya menjadi pengakhiran kepada kes rompakan ini sehingga kini.


5 Jenama Fesyen Yang Paling Bernilai Di Atas Muka Bumi

Fesyen adalah sesuatu yang tidak dapat dipisahkan daripada kehidupan manusia. Ia sudah berada dalam kalangan masyarakat dunia sejak beratus malah mungkin beribu tahun dahulu. Namun, ia semakin berkembang pesat hanya sejak beberapa abad yang lalu.

Wanita, adalah golongan yang boleh dikatakan obses terhadap fesyen berbanding golongan lelaki. Disebabkan itu, dikatakan antara salah satu sektor yang tak akan pupus di muka bumi ini malah semakin membangun adalah fesyen wanita.

iluminasi.com ingin berkongsi 5 jenama fesyen yang paling bernilai di dunia ketika ini.

Antara jenama paling terkenal di dunia, Chanel berada di tangga ke-5 jenama fesyen paling popular di dunia. Jenama Chanel bernilai RM29.1 billion dengan pendapatan tahunan mencecah RM23.54 billion. Jenama ini diasaskan pada 1909 oleh Coco Chanel, seorang pereka fesyen, di Paris, Perancis. Coco Chanel juga dikatakan adalah seorang perisik ketika perang dunia. Jenama Chanel menjanjikan kualiti, kemewahan dan pertukangan yang sangat eksklusif, khas bagi wanita yang suka berfesyen.

Bagi Prada, tak perlu diperkenalkan lagi jenama ini. Terdapat beg berjenama ini yang lebih mahal daripada harga sebuah kereta. Perolehan tahunan Prada mencecah RM15.84 billion dan jenama ini bernilai RM31.24 billion. Jenama yang diasaskan oleh pengeluar kulit Itali oleh Mario Prada pada 1913 di Milan, Itali ini menghasilkan barangan kulit dan pakaian yang sangat ekslusif.

Hermès yang terkenal dengan produk seperti beg yang berharga beratus-ratus ribu ringgit, berada di tempat ke-3 senarai ini. Dengan nilai jenama mencecah RM45.37 billion, perolehan tahunan oleh Hermès adalah sebanyak RM22.67 billion. Jenama ini berasal dari Paris, France ini telah diasaskan oleh Thierry Hermès pada tahun 1837 khusus dalam penghasilan barangan dari kulit termasuk beg, aksesori, minyak wangi, jam dan barang kemas. Bukan calang-calang orang yang boleh memiliki barangan berjenama Hermes kerana ia tersangat mahal.

Pada tahun 1921, seorang pereka fesyen dan ahli perniagaan, Guccio Gucci telah menghasilkan jenama Gucci di Florence. Kini, 96 tahun kemudian, jenama ini bernilai RM53 billion, dengan RM19.26 billlion diperolehi daripada penjualan beg Gucci. Gucci mempunyai 278 cawangan di seluruh dunia yang mana menjual pelbagai barangan ekslusif termasuklah aksesori, minyak wangi, beg dan kasut. Gucci berada di tangga ke-38 dalam senarai "Jenama Paling Bernilai Di Dunia" oleh majalah Forbes.

Berada di tempat pertama tidak syak lagi jenama fesyen paling terkenal dan paling bernilai di dunia, Louis Vuitton. Jenama yang berasal dari Paris, Perancis ini bernilai mencecah RM120.27 billion, dengan hasil jualan sebanyak RM43.2 billion di serata dunia. Jenama yang bermula sejak tahun 1854 oleh pereka fesyen, Louis Vuitton menghasilkan dan mengeluarkan beg, aksesori, pakaian, kasut, barang kemas dan barang-barang mewah lain. Mereka yang memiliki barangan berjenama Louis Vuitton mungkin dianggap sebagai boros namun dengan kualiti dan kelas tersendiri, ia sememanya berbaloi. Ketika ini, Louis Vuitton antara jenama yang paling laris di dunia.


Penerangan Risiko Melahirkan Anak Melalui Pembedahan Caesarean Oleh Doktor Izzat

Bukan untuk menakutkan pesakit, namun seseorang pesakit itu perlu mengetahui hakikat sebenar sebelum menandatangani borang persetujuan pembedahan, setelah diperjelaskan oleh doktor yang merawat ketika itu.

Selepas mengetahui kebarangkalian yang bakal berlaku berkaitan pembedahan ini, bukan sahaja bagi ibu yang bakal melahirkan yang perlu bersedia menghadapi pelbagai komplikasi, doktor pun turut sama bersedia.

Namun, ibu atau bapa janganlah berdegil dan tak setuju jika pembedahan ini PERLU DILAKUKAN, kerana tetap perlu dijalankan bagi menyelamatkan nyawa sama ada ibu atau bayi. Pasukan pembedahan akan bersiap sedia dan berhati-hati sehabis baik, namun komplikasi masih tetap ada.

Tapi, perlu diingatkan dan diketahui, semakin bertambah bilangan pembedahan ini, semakin tinggi risiko mendapat uri bawah dan uri lekat untuk kehamilan berikutnya. Bukan itu sahaja, malah risiko untuk rahim pesakit dibuang, kemungkinan akibat pendarahan teruk yang boleh menyebabkan kematian atau disebabkan oleh uri lekat juga BERTAMBAH.

Proses membedah manusia bukan macam membedah ikan. Sedangkan pembedahan pertama pun sudah berpeluh-peluh, apatah lagi 2,3,4,5, dan 11 pembedahan.

Ya memang kehamilan rezeki Allah bagi, tapi kita mampu merancang berapa besar family yang kita mahukan. Tak guna kalau anaknya ramai, pembedahan caesar berulang-ulang kali, ibu mengalami komplikasi dari pembedahan caesar untuk sepanjang hayat ibu itu.

Jika doktor membenarkan lagi untuk seseorang wanita itu untuk hamil sekali lagi, selepas beberapa pembedahan caesar, saya pasti beliau telah bercerita panjang lebar mengenai apa yg telah saya nyatakan seperti di atas.

Fikir dulu sebelum buat apa-apa kenyataan, lebih-lebih lagi jika anda adalah public figure yang mempunyai jutaan followers. Mereka boleh salah anggap dengan membaca statement anda, dan menyebabkan doktor-doktor yang merawat pesakit pening nak memperjelaskan pada pesakit.

Perut isteri bukan seperti perut ikan yang boleh dibedah dan dijahit semula sebanyak 11 kali.


4 Jenis Sindrom Mental Berkaitan Tempat Yang Masih Berlaku Hari Ini

Biasanya jika terdengar perkataan sindrom, pasti anda akan terfikir mengenai masalah kesihatan. Namun, terdapat sindrom-sindrom yang tidak ada kena mengena langsung dengan kesihatan, tetapi berkaitan dengan insiden dan tempat.

iluminasi.com ingin berkongsi 4 sindrom yang pelik dan tiada kena mengena dengan kesihatan

Sindrom ini biasanya berlaku kepada orang dari barat yang berduyun-duyun ke India dengan matlamat mencari ketenangan rohani. Namun, ramai di antara mereka yang tidak pulang ke negara asal. Matlamat mereka yang ingin mendapatkan ketenangan sebaliknya mengalami kejutan budaya, pengambilan dadah serta meditasi yang terlalu tegar membuatkan mereka hilang arah. Dan psikosis atau masalah mental ini diberi nama "India Syndrome"

Sebuah buku telah ditulis oleh pakar sakit jiwa dari Perancis, Regis Airault, yang bertajuk "Fous de l'Inde", yang bermaksud kegilaan tentang India. Dalam buku tersebut menceritakan pengalaman beliau sebagai pakar sakit jiwa di India yang mana beliau merawat ramai orang dari barat yang mana perjalanan spiritual mereka tersimpang jauh.

"Sindrom India berlaku di kalangan mereka dari negara barat yang maju yang ingin mencari budaya yang tulen dan eksotik," jelas Regis Airault.

Menurut Regis lagi, individu tanpa sejarah sakit mental mula mendakwa mereka mencapai kesedaran yang tinggi, atau berasakan bahawa kiamat sudah hampir. Ramai di antara mereka pulih selepas pulang ke tanah air namun ramai juga yang menjadi delusi secara kekal. Dan yang paling tragis, menjadi gila dan mati.

Mungkin ramai yang mengetahui nama sindrom ini melalui lagu Muse atau One Direction yang bertajuk "Stockholm Syndrome". Namun ia merupakan satu sindrom berlaku kepada seseorang yang diculik di mana individu tersebut menjadi sangat takut akan kecederaan fizikal, atau tidak berdaya mengawal nasib sendiri. Perasaan ini kemudiaannya akan melahirkan rasa simpati dan sokongan dalam diri terhadap penculik.

Respon yang diberikan oleh individu diculik kepada penculik termasuklah kesetiaan, kasih sayang dan berkemungkinan, tarikan seksual. Terma ini berasal daripada insiden di mana 4 individu telah dijadikan tebusan oleh seorang penjenayah, Jan-Erik Olsson yang merompak bank di Stockholm, Sweden pada tahun 1973.

Setelah menahan tebusan selama 6 hari, akhirnya Jan-Erik berjaya diberkas oleh pihak berkuasa. Namun, mangsa-mangsa tebusan tersebut telah menjalinkan hubungan yang positif dengan perompak bank ini yang mana tiada seorang pun daripada mereka mahu memberikan keterangan berkaitan rompakan tersebut. Malah, mereka mengumpul wang bagi mempertahankan Jan-Erik Olsson.

Jika Stockholm Syndrom melahirkan rasa simpatai dan sokongan kepada penculik, London Sydrome adalah bertentangan di mana tebusan memberikan respon dengan bertengkar, tidak beri kerjasama dan bertindak gila terhadap penculik.

Ia berasal daripada insiden di mana kedutaan Iran di South Kensington, London telah dikepung dan diserang oleh 6 individu bersenjata. Beberapa orang staf di kedutaan tersebut menjadi tebusan penyerang. Namun seorang tebusan, Abbas Lavasani, tidak mahu memberi kerjasama dan berbalah dengan penjenayah tersebut. Berniat untuk mati syahid, akhirnya Abbas telah dibunuh dan dibaling ke luar bangunan kedutaan. Pembunuhan Abbas menjadi pencetus lebih banyak serangan terhadap tebusan.

Bagi Paris Syndrome pula, sebahagian besarnya adalah tertakluk kepada mereka daripada negara matahari terbit, Jepun. Dianggarkan sebanyak 6 juta pelancong daripada Jepun melawati bandar bercahaya Paris ini setiap tahun dengan hasrat untuk merasakan pengalaman cinta fantasi, kehidupan glamor dan juga berfesyen.

Namun, sebahagian daripada mereka mengalami delusi yang teruk dengan halusinasi, kebimbangan, pening dan juga berpeluh kerana realitinya yang mereka alami di Paris tidaklah seperti fantasi mereka selama ini. Sindrom ini adalah salah satu kejutan budaya yang paling teruk, dan cara untuk menyembuhkannya adalah dengan meninggalkan Paris dan jangan pergi lagi.


7 Kesan Buruk Gajet Dan Telefon Pintar Terhadap Otak Kanak-Kanak

Sememangnya sudah menjadi kebiasaan ibu bapa mengajar anak bermain telefon pintar pada usia yang sangat kecil, malah ada yang memberikan semasa bayi. Antara sebab utama adalah bagi menenangkan anak yang sedang menangis dan menghiburkan mereka.

Namun, sedar tak sedar, anak yang diajar sebegini akan lekat tabiat begitu sehingga dewasa. Semakin mereka membesar, semakin sukar untuk memisahkan mereka daripada gajet ini. Ibu bapa yang seharusnya dipersalahakan kerana tidak mengawal dan menggalakkan situasi menjadikannya parah.

Apabila buluh dilentur begini sejak kecil, makan ia akan semakin sukar untuk dibanteras, dan ia akan menyebabkan beberapa masalah serius. Selain daripada masalah sikap, terdapat beberapa lagi masalah lain.

Terdapat banyak spekulasi mengenai kesan radiasi telefon pintar terhadap badan kita. Satu kajian oleh The Journal of the American Medical Association mencetuskan perdebatan apabila menyiasat kesan telefon pintar terhadap aktiviti oleh otak kita. Antara bahaya terhadap kesihatan dan tingkah laku kanak-kanak adalah :

Kajian menunjukkan kanak-kanak yang kerap menggunakan telefon pintar atau telefon mudah alih mempunyai kemungkinan pertumbuhan tumor pada otak dan telinga.

Radiasi telefon diklasifikasikan sebagai "kemungkinan karsinogenik terhadap manusia" oleh WHO. Lebih teruk, kanak-kanak menyerap lebih daripada 60% radiasi ke dalam otak berbanding orang dewasa. Disebabkan kulit otak, tisu-tisu dan tulang kanak-kanak yang lebih nipis, menyebabkan penyerapan radiasi ini dua kali ganda berbanding orang dewasa. Selain itu, sistem saraf kanak-kanak yang sedang berkembang menyebabkan mereka lebih terdedah terhadap karsinogen ini.

Menurut saintis, dengan hanya 2 minit panggilan telefon boleh mengubah aktiviti pemilihan dalam otak kanak-kanak selama satu jam. Gelombang radio ini bukan sahaja menembusi telinga malah menembusi otak. Otak yang terganggu ini boleh menjejaskan kebolehan pembelajaran kanak-kanak dan menyebabkan masalah perilaku yang lain. Ia boleh mengganggu mood dan kebolehan untuk belajar di sekolah jika menggunakan telefon.

Seperti remaja, kanak-kanak juga ketagihan penggunaan telefon pintar. Mereka bermain permainan video terlalu kerap dan mengabaikan apa yang patut mereka lakukan termasuklah belajar. Ini menyebabkan mereka lebih terkebelakang berbanding kanak-kanak lain.

Ini amat menakutkan. Telefon pintar boleh menyebabkan gangguan kepada anak-anak dengan cara membuatkan mereka tidak mendengar apabila ibu bapa memanggil. Jika ada gajet di depan mata, semua benda tak dipedulikan.

Sangat bahaya apabila ini berlaku, di mana proses melihat, ingatan, penilaian dan pemikiran akan terganggu. Sebagai contoh haiwan dalam gajet tak sama dengan yang sebenar. Apabila mereka masuk ke sekolah, akan menjadi masalah dalam pelajaran.

Masalah emosi boleh disebabkan oleh telefon pintar. Jika mereka sudah menjadi tabiat bermain telefon bimbit, kanak-kanan yang tidak dapat membezakan baik buruk ini sukar untuk mengikuti kata-kata ibu bapa ketika leka bermain telefon bimbit. Sebagai contoh, tidak mahu makan kerana asyik bermain telefon.

Dan juga bukan mudah bagi mendapatkan kembali telefon bimbit jika sudah berada dalam genggaman mereka. Jika tidak diberi, pasti mereka akan mengamuk dan mula membaling barang. Adalah lebih baik agar tidak langsung memberikan telefon pintar, atau jika hendak diberikan, kawal setiap aktiviti mereka.

Biasanya budak mengadap gadget ni kan menunduk sikit. Untuk tempoh yang panjang, posisi macamni boleh rosakkan bahagian atas tulang belakang dan menekan saraf yang menghubungkan bahagian badan dan kepala.

Skrin telefon pintar mengeluarkan bluelight yang mengganggu pengeluaran hormon melatonin iaitu hormon yang mengawal tidur dan bangun kita. Prof. Dr. Muhaya mencadangkan, sejam sebelum masa tidur, jauhkan anak-anak dari apa-apa gajet ni untuk mendapatkan tidur yang berkualiti.


5 Kes Jenayah Malaysia Yang Tidak Dapat Diselesaikan Sehingga Sekarang

Pasukan polis Malaysia memang hebat dan cekap dalam menyelesaikan kes. Namun begitu ada juga ketikanya pasukan polis sendiri gagal menyelesaikan sesebuah kes kerana tidak ada petunjuk dalam membantu siasatan.

Apa yang berlaku pada kes-kes ini? Kebanyakannya terpaksalah ditangguhkan siasatannya sehinggalah muncul maklumat baru yang dapat merungkai jalan buntu kes. Berikut adalah 5 kes paling terkenal di Malaysia yang sehingga sekarang, belum dapat diselesaikan.

Anda tak salah baca dan jangan betulkan skrin anda. Pada 7 Jun 1974, Tan Sri Abdul Rahman Hashim, Ketua Polis Negara yang ke-3 sedang dalam perjalanan ke Bukit Aman bagi menghadiri mesyuarat dan keretanya dipandu oleh Sarjan Omar Yunus.

Ketika melalui Jalan Tun Perak, keretanya diserang oleh dua orang yang bersenjata yang melepaskan 11 tembakan, 7 mengenai Tan Sri Abdul Rahman Hashim.

Pihak penyiasat percaya tindakan itu didalangi oleh Chin Peng, ketua Parti Komunis Malaya namun tidak berjaya dibuktikan dalam mahkamah. Sehingga sekarang, tidak diketahui siapa pembunuh Tan Sri Abdul Rahman Hashim.

Mayat Datuk Norjan Khan Bahadar, 52 tahun ditemui oleh seorang pekerja hotel Shangri-La dengan kesan tikaman di leher dan muka. Seorang pelayan bernama Azman Bakar ditangkap sebagai suspek utama namun dibuktikan yang beliau langsung tak mengenali mangsa.

Seorang lelaki ahli perniagaan Pakistan bernama Amir Khan dipanggil sebagai suspek kedua juga dibebaskan selepas dibuktikan tidak terlibat. Apa yang mencurigakan adalah tidak terdapat sebarang tanda kerosakan atau pergelutan yang berlaku dalam bilik, jadi besar kemungkinan mangsa mengenali pembunuhnya. Sehingga sekarang belum ada tangkapan pembunuh dibuat.

Norita adalah seorang wanita cantik berumur 22 tahun yang bekerja sebagai pegawai pemasaran. P{ada 5 Disember 2003, Norita dijumpai mati dalam keadaan tidak berpakaian sambil tangannya diikat dengan wayar.

Terdapat kesan cekikan pada lehernya. Seorang jurutera bernama Hanif Basri dijadikan suspek utama kes selepas mendapati beberapa bukti yang menunjukkan hubungannya dengan mangsa namun terdapat beberapa isu yang tidak dapat dibuktikan oleh pendakwaraya berkaitan wujudnya kehadiran DNA seorang lelaki dan wanita tidak dikenali pada malam kejadian.

Hanif yang sebenarnya kekasih Norita dibebaskan pada 29 Mac 2008 dan pembunuh Norita masih belum dapat dikenal pasti.

Sharlinie Mohd. Nashar sedang bermain di padang berdekatan rumahnya di Taman Medan pada tahun 2008. Dengan tiba-tiba Sharlinie hilang. Maklumat berdekatan kehilangan Sharlinie disebar dengan pelbagai cara namun tidak ada sebarang petunjuk wujud untuk membantu siasatan.

Apa yang diketahui suspeknya kemungkinan seorang lelaki yang suka buat-buat mencari kucing di kawasan tersebut. Pada Mac 2016, seorang wartawan menemubual kedua ibu bapa Sharlinie dan mereka masih lagi berharap Sharlinie akan dijumpai dalam keadaan selamat namun siasatan bagi kes penculikan ini, masih lagi terpaksa ditangguhkan.

Seorang ahli perniagaan berbangsa Cina, Datuk Seri Koh Kim Teck dan pengawalnya yang bernama Resty Agalo dituduh membunuh anak buahnya, seorang remaja 14 tahun bernama Xu Jian Huang di Cheras. Jian Huang ditemui mati lemas dalam kolam di rumah Koh Kim Teck dengan tangan dan kakinya diikat.

Jian Huang dihantar ke Malaysia untuk tinggal bersama pakciknya bagi mendapatkan kehidupan yang lebih baik namun semuanya berkakhir dengan tragedi.

Datuk Seri Koh Kim Teck dan pengawalnya dibebaskan dari tuduhan walaupun perbicaraan menunjukkan Jian Huang mengalami masalah penderaan ketika tinggal di Malaysia. Walaupun begitu, kes ini tidak dapat dibuktikan dan suspek telah pun dibebaskan daripada pertuduhan.


5 Sungai Paling Berbahaya Di Dunia

Sungai antara salah satu sumber air selain laut dan ia merupakan satu yang sangat penting dalam melengkapkan ekosistem di atas muka bumi. Ia juga menjadi sumber makanan kepada manusia dan hidupan liar, selain menjadi tempat rekreasi.

Namun, dalam kelekaan berseronok, sungai juga boleh menjadi pembunuh kepada populasi manusia. Dengan berpotensi mencetuskan banjir dan juga habitat kepada hidupan liar yang sangat merbahaya, sungai adalah salah satu daripada penyebab kematian manusia oleh alam semula jadi.

iluminasi.com ingin berkongsi 5 sungai paling berbahaya di atas muka bumi.

Sungai Mekong adalah sungai ke-11 terpanjang di dunia dengan 4,350 kilometer merentasi Asia iaitu China, Laos, Kemboja, Vietnam dan Thailand. Sungai ini sangat mustahil untuk dilalu disebabkan oleh arus yang berbahaya dan keadaan yang sangat tidak menentu.

Pada tahun 2000, Sungai Mekong telah mengalami banjir dan menyebabkan 90 orang terbunuh, dan pada tahun 2008, banjir yang disebabkan oleh sungai ini telah menyebabkan kerugian dari segi infrastruktur mencecah RM282 juta. Selain itu, terdapat banyak hidup yang berbahaya termasuklah buaya Siam di lorong-lorong kecil sungai ini.

Sungai ini merupakan sungai utama di Afrika Barat dengan panjang sejauh 4,180 kilometer bermula dari Nigeria ke Sierra Leone. Pada tahun 2010, berlaku banjir yang dasyat disebabkan oleh Sungai Niger yaang telah menyebabkan terbunuhnya 5,000 manusia dan 30,000 haiwan. Apabila sungai yang panjang ini melimpahi tebingnya, kerosakkanyang teruk akan berlaku terhadap bangunan-bangunan berdekatan serta tanaman.

Tak cukup dengan itu, sungai ini juga adalah salah satu pembawa penyakit di Afrika Bart dan telah menyebabkan berjuta-juta warga Afrika kelaparan dengan menghancurkan tanaman sayuran dan haiwan ternakan mereka.

Sungai Kern terletak di California, Amerika Syarikat dan tidak sepanjang Sungai Mekong dan Sungai Niger iaitu hanya 264 kilometer. Namun, jika terdengar berita mayat ditemui atau masih hilang di sungai ini, itu sudah menjadi perkara biasa. Sungai yang mengalir di pergunungan Sierra Nevada ini adalah sangat popular di kalangan pendaki bukit dan mereka yang sukakan cabaran. Namun, ia juga telah menjadi tempat terkorbannya ramai di antara mereka.

Kematian yang dicatatkan adalah sebanyak 271 sejak tahun 1968. Ia juga telah meragut dua nyawa kanak-kanak yang sedang berenang di sungai ini pada tahun 2014. Sehingga kini, kes lemas semakin meningkat dan pada tahun 2017 sahaja terdapat 8 individu dilaporkan masih hilang di sungai ini.

Sungai yang dikenali sebagai sungai kuning atau namanya Huang He terletak di China. Walaupun ia sebuah sungai yang kelihatan sangat menarik, namun ia adalah sungai yang sangat bahaya dan berbahaya jika didekati. Dengan panjang sejauh 5,464 kilometer, ia merupakan sungai ke-3 terpanjang di Asia dan ke-6 di dunia. Air yang mengalir dalam sungai ini berasal dari Gunung Bayan Har.

Sungai ini mendapat geleran "River of Sorrow" atau sungai yang menyedihkan kerana ia sangat berbahaya dan berupaya menghancurkan apa saja. Amat sukar untuk mayat seseorang untuk dijumpai jika terjatuh dalam sungai ini. Sungai ini telah menukar arusnya sebanyak 26 kali dan menyebabkan lebih daripada 1,500 kali banjir, selain membunuh berjuta-juta nyawa. Jika anda rasa warna kuning itu warna kegembiraan, fikir semula!

Sungai ini merupakan sungai yang paling popular di dunia. Ia terletak di Amerika Selatan dan mengalir dari Lautan Atlantic. Dengan panjang mencecah 6,592 kilometer, ia merupakan sungai terpanjang di dunia dan menyebabkan ia sangat sukar untuk dilayari.

Sungai paling bahaya di dunia ini merupakan rumah kepada pelbagai jenis hidupan akuatik. Disebabkan oleh rantai makanan yang stabil di dalam sungai ini, hidupan di dalamnya seperti ikan boleh membesar sehingga menjadi satu saiz yang amat menakutkan. Tak cukup dengan itu, ia merupakan habitat kepada antara Anaconda yang terbesar pernah di jumpai di dunia.


5 Youtuber Yang Paling Kaya Dunia 2017

Siapa sangka seseorang itu boleh menjadikan laman Youtube sebagai punca pendapatan? Dan lebih menarik lagi, boleh menjadikan anda seorang jutawan. Jika dilihatkan, tidaklah susah untuk menjadi popular di Youtube namun untuk menjadikan Youtube sebagai sumber pendapatan, anda memerlukan kemahiran yang istimewa.

Jika anda mempunyai kemahiran petah bercakap dan beberapa kelebihan lain seperti berjenaka, menyanyi atau memasak, pasti anda boleh menjadi salah seorang daripada mereka ini.

iluminasi.com ingin berkongsi 5 selebriti Youtube yang terkaya dan memperoleh pendapatan tertinggi di atas muka bumi.

Kalau anda meminati memasak atau membuat biskut, mungkin anda mengenali gadis comel ini. Rosanna Pansino adalah personaliti Youtoyube yang sangat terkenal dengan video-video membuat dan biskut dan cookies. Beliau mempunyai rancangan masakan sendiri yang dihasilkan melalui Youtube yang diberi nama Nerdy Nummies dan rancangan ini menampilkan ramai bintang-bintang Youtube.

Nerdy Nummies merupakan antara rancangan masakan yang paling popular di Youtube. Selain itu, Rosanna juga mempunyai buku masakan sendiri yang bertajuk "Nerdy Nummies Cookbook" dan juga jenama perkakas memasak sendiri. Ketika ini channel Youtube Rosanna mempunyai 8,864,235 subscribers dan video-video beliau telah ditonton sebanyak 2,101,478,771 kali. Dianggarkan sebanyak RM25.68 juta diperoleh oleh Rosanna Pansino pada tahun 2017.

Kumpulan komedi Youtube yang diberi nama Smosh ini terdiri daripada dua individu iaitu Ian Hecox dan Anthony Padilla. Mereka berdua menghasilkan parodi dan video menyindir individu tertentu di Youtube. Video-video yang dihasilkan merupakan idea mereka sendiri dan mereka berjaya menambat hati warga Youtube dan mendapat sebanyak 22.7 juta subscribers sehingga hari ini.

Mereka antara selebriti Youtube terawal yang dimana patung lilin mereka dihasilkan di muzium Madame Tussaud dan juga konsisten dalam mendapat undian daripada peminat remaja sebagai antara selebriti paling popular. Sehingga video-video mereka telah ditonton sebanyak 6.65 billion kali. Pada tahun 2015, perolehan tahunan Smosh dianggarkan sebanyak RM36.38 juta namun telah menurun menjadi RM29.96 juta bagi tahun 2017. Namun ia masih menempatkan mereka di tangga ke-4 dalam senarai ini.

Lilly Singh merupakan warga Kanada yang meningkat naik melalui Youtube dan sangat terkenal dengan video-video parodinya yang bertemakan etnik. Channel Youtube Lily diberi nama "IISuperwomanII" mempunyai 2 juta subscribers dengan jumlah viewer sebanyak 2 billion.

Beliau telah melancarkan lawatan global pada tahun 2015 yang diberi nama "A Trip To Unicorn Island" yang mana telah menghasilkan dokumentari mengenai pengalamannya di Youtube Red. Bukan itu sahaja, Lilly juga telah memenangi beberapa anugerah di atas usahanya termasuklah Anugerah Fandom "Social Superstar Of The Year" oleh MTV pada tahun 2014 dan Anugerah Streamy kategori "Best First Person" pada tahun 2015.

Perolehan Lilly pada tahun 2015 hanyalah RM10.7 juta namun telah melonjak naik dengan begitu mendadak pada tahun 2017 menjadi sebanyak RM32.1 juta.

Beliau antara selebriti Youtube yang paling terkenal atas muka bumi ini. Beliau yang berasal dari Ohio, Amerika Syarikat sering menggunakan rakan-rakan dan keluarganya dalam penghasilan videonya. Video-video Roman biasanya berasaskan gurauan atau prank, telah menarik seramai 13.4 juta subscribers dan 3.95 billion viewers. Beliau juga antara salah seorang pelakon filem yang diarahkan dan dilakonkan sendiri oleh beliau bersama-sama prankster yang sangat terkenal iaitu Vitaly dan juga Dennis Roady.

Video yang dihasilkan oleh Roman yang telah ditaja oleh Nissan telah memenangi Anugerah Streamy pada tahun 2015. Perubahan yang sangat ketara kepada perolehan yang diterima oleh Roman melalui channelnya iaitu peningkatan sebanyak RM23.54 juta daripada tahun 2015 yang menjadikan jumlah yang diterimanya pada tahun 2017 adalah sebanyak RM34.24 juta.

Memang tak syak lagi berada di tangga pertama senarai selebriti Youtube terkaya di dunia adalah Felix Kjellberg melalui channel Youtube nya yang diberi nama PewDiePie. Beliau merupakan warganegara Sweden yang tinggal di United Kingdom. Video-video yang dihasilkan oleh Felix rata-rata mengenai permainan video telah menambat hati warga Youtube dengan subscriber Youtube tertinggi di dunia iaitu 54 juta.

Video-video di channel PewDiePie telah ditonton sebanyak 15.9 billion kali, menjadikan Felix terpilih menjadi jurucakap bagi pihak Youtube dan banyak kelihatan di papan iklan Youtube. Felix juga pernah membuat kemunculan di dalam rancangan The Late Show with Stephen Colbert.

Pendapatan Felix melalui channel PewDiePie pada tahun 2015 adalah sebanyak RM51.36 juta dan meningkat sebanyak 25% pada tahun 2017 menjadikan perolehannya sebanyak RM64.2 juta setahun.


5 Perogol Bersiri Malaysia Yang Menjadi Igauan Ngeri Wanita

Kes rogol banyak berlaku di negara namun selepas masuk ke abad 21, kurang sedikit kedengaran kewujudan perogol-perogol bersiri yang kerap terkenal dan menjadi igauan masyarakat, khasnya wanita.

Pernahkah anda tahu dan dengar beberapa kes perogol terkenal yang menakutkan satu Malaysia? Berikut adalah 5 kes rogol bersiri paling banyak diperkatakan orang satu masa dulu.

Berwajah tampan dan mempunyai ketinggian lebih 6 kaki, Chow Meng mampu membuatkan gadis-gadis berasa teruja melihatnya namun selepas putus cinta dengan seorang gadis Tionghua dari Kota Bharu, Chow Meng membalas dendam dengan menjadikan gadis-gadis seiras bekas teman wanitanya sebagai mangsa rogol. Dia akan membuat temujanji lalu memasukkan dadah ke dalam minuman mangsa sebelum merogol dan membunuh semua mangsanya. Chow Meng ditangkap pada 28 Ogos 1997, menjadi suspek kepada kehilangan 5 orang wanita namun hanya satu kes berjaya dibuktikan lalu dijatuhkan penjara 15 tahun. Beliau sempat menderita dalam penjara selama 4 tahun sebelum meninggal pada 30 Mac 2001, akibat radang paru-paru.

Berasal dari Perak, Selva mempunyai keluarga yang berlatar belakang pendidikan tinggi dan berjaya melanjutkan pelajaran ke Kanada pada tahun 1980 namun dia mula menjadi-jadi dengan melakukan serangan seksual kepada lebih 1000 wanita di sana sebelum ditangkap pada 1992 atas beberapa belas pertuduhan melibatkan rogol, serangan seksual dan peras ugut. Mangsa paling muda Selva adalah seorang gadis berusia 13 tahun dan dia mengumpan wanita-wanita tersebut dengan menyamar menjadi ejen pencarian bakat. Selepas 24 tahun dipenjarakan, Selva pulang ke Malaysia pada 7 Februari 2017 untuk meneruskan hidup beliau.

Banyak kisah-kisah kehebatan kekuatan seksualiti Mail Kerbau tersebar. Dikatakan mempunyai daya nafsu luar biasa, Mail Kerbau pernah ditangkap merogol selepas dibebaskan dari penjara. Dilaporkan memberitahu mahkamah tujuan dia merogol kerana "saya tidak tahan melihat paha gebu, dada yang membukit, dan gelek ponggong yang tergedik-gedik" membuatkan nama Mail Kerbau menjadi igauan ngeri masyarakat kita satu masa dulu. DItangkap selepas merogol dua gadis di Sungai Petani bersama lima kawannya, dia dibebaskan atas kekurangan bukti untuk pendakwaan namun diberkas semula selepas dibebaskan di bawah Akta Kecemasan atas arahan Menteri Dalam Negeri.

Seorang lelaki 29 tahun yang tidak diketahui namanya berjaya diberkas selepas lebih 2 tahun bebas merogol gadis-gadis di sekitar Kelantan. Perogol tersebut ditahan ketika sedang cuba merogol di sebuah asrama pekerja wanita. Modus operandi beliau adalah dengan mengganggu mangsa yang berseorangan dengan pisau lalu mangsa diikat sebelum dirogol. Gadis yang bernama Fina dan hampir menjadi mangsa ke 20 berkata lelaki itu berpura-pura mencari seseorang bernama Yati walaupun pada ketika itu, mangsa sudahpun diikat dengan wayar seterika.

Dengan menggunakan laman sosial WeChat, Facebook dan Instagram, lelaki berumur 19 tahun yang hanya dikenali sebagai Soleh, akan mengumpan mangsa berjumpa dengannya. Selepas berjumpa, mangsa akan dicekik oleh Soleh dan dipukul, sebelum dirogol. Selesai memuaskan nafsu, Soleh akan memadam semua maklumat dalam telefon milik mangsa bagi melindungi dirinya. Selepas enam bulan diburu pihak polis, Soleh akhirnya tewas ditangkap ketika sedang melakukan jenayah rogol dalam sebuah kereta. Dia mengaku terlibat dengan 10 kes rogol lain di sekitar Kuala Lumpur dan Kedah. Selepas ditangkap, Soleh mengaku salah seorang mangsanya adalah seorang pelajar sekolah.


6 Gambar Yang Paling Berpengaruh Dalam Sejarah Dunia

Tiada apa-apa formula bagi seseorang untuk mengambil gambat yang boleh mempengaruhi manusia lain apatah lagi dunia. Bukan mudah bagi menghasilkan gambar yang mampu menggerakkan hati orang lain kerana ia memerlukan gabungan beberapa elemen penting.

Menurut editor majalah Times, sesuatu gambar itu boleh menjadi berpengaruh kerana ia dapat membentuk cara pemikiran kita, dan sesetengah lagi mampu untuk mengubah cara hidup kita secara langsung.

iluminasi.com ingin berkongsi 6 gambar yang boleh mempengaruhi hidup kita dan menjadi titik perubahan dalam hidup kita.

Kelihatan seorang kanak-kanak lelaki dalam berbogel dan tak terurus sedang menyelamatkan stroller daripada rumah mereka yang hancur. Jurugambar Patrick Ferrel telah mengambil gambar pengalaman sedih dan buruk yang dihadapi oleh mangsa akibat ribut tropika Hanna yang melanda Haiti pada tahun 2008.

Gambar yang diberikan nama "Migrant Mother" ini telah diambil oleh Dorothea Lance ketika berlakunya kemelesetan ekonomi dunia yang sangat dasyat yang dinamakan Great Depression di antara tahun 1929 hingga 1939. Dorothea Lance ternampak wanita ini yang dalam keadaan kelaparan dan terdesak.

"Saya tidak ingat bagaimana saya menjelaskan kepadanya mengenai kehadiran saya atau kamera saya, tapi saya ingat yang ibu ini tidak bertanyakan soalan kepada saya. Saya tak tanya nama atau latarbelakangnya. Beliau hanya memberitahu umurnya adalah 32 tahun, dan hanya makan sayuran beku di sekitar ladang serta ayam-ayam yang dibunuh oleh kanak-kanak. Beliau juga memberitahu beliau baru sahaja menjual tayar keretanya untuk membeli makanan," cerita Dorothea Lance.

Beliau duduk bersandar di dalam khemah sambil dipeluk anak-anaknya, dan membenarkan saya mengambil gambar seolah-olah tahu gambar ini akan membantu beliau.

Gambar yang memenangi anugerah Pulitzer pada tahun 1973 ini diambil oleh Nick Ut pada 8 Jun 1972. Ia menunjukkan seorang kanak-kanak perempuan berusia 9 tahun, Phan Thi Kim Phuc tanpa sehelai benang di badan melarikan diri bersama-sama sekumpulan kanak-kanak lain dan tentera.

Ianya berlaku ketika Perang Vietnam sedang berlangsung. Gambar ini diambil sejurus selepas tentera udara Selatan Vietnam telah tersalah melepaskan bom yang menghancurkan kampung mereka. Pengeboman itu telah menyebabkan bahagian belakang Phan Thi terbakar teruk.

Ini antara gambar yang paling menyayat hati dalam senara ini. Diambil pada Mac 1993 oleh jurugambar Kevin Carter. Beliau yang sedang dalam pengembaraan di selatan Sudan ternampak situasi dimana seekor burung Vulture sedang memerhati seorang kanak-kanak perempuan Sudan yang tersangat kurus seolah-olah ingin memakan kanak-kanak tersebut, di perkampungan Ayod.

Gambar ini telah dijual kepada The New York Times dan telah diterbitkan kali pertama pada 26 Mac 1993 sebagai satu metafora "kesedihan Afrika". Gambar ini telah menarik perhatian umum dan beratus-ratus orang menghubungi The New York Times bertanyakan nasib kanak-kanak tersebut.

Gambar ini telah memenangi Anugerah Pulitzer dan Kevin Carter tidak gembira dengan anugerah itu. Kevin menceritakan kepada seorang rakan bahawa beliau berasa sangat kesal dan meminta maaf kerana tidak mengangkat kanak-kanak tersebut. Tidak tahan dengan kekejaman yang disaksikan dan dihantui persoalan mengenai nasib kanak-kanak tersebut, Kevin Carter membunuh diri tiga bulan kemudian.

Gambar makan tengahari yang paling bahaya dan mengerikan. Gambar ini diambil ketika 11 orang pekerja sedang makan dan berborak sambil merokok di atas sebatang keluli berketinggian 256 meter dari paras tanah tanpa sebarang peralatan keselamatan. Mereka antara pekerja-pekerja pembinaan yang sedang membina bangunan Rockefeller Center di New York.

Gambar yang kelihatan seorang kanak-kanak meniarap di tepi pantai dengan mukanya ke bawah seolah-olah dia sedang tidur ini telah menggemparkan dunia pada tahun 2015. Gambar ini diambil oleh Nilufer Demir dari Agensi Berita Dogan.

Bot tersebut hanya boleh menampung 8 orang namun dinaiki oleh 16 orang kerana terlalu terdesak. Peperangan berterusan di Syira membuatkan mereka terpaksa melarikan diri daripada tanah air mereka.

Ia diambil selepas bot yang dinaiki oleh Alan Kurdi, 3 tahun, abangnya, 5 tahun dan ibu mereka dari pantai Turki menghala ke Pulau Kos di Greece, terbalik dipukul ombak. Kedua-dua adik beradik malang bersama-sama ibu mereka telah mati lemas dan dibawa ombak ke tepi pantai berhampiran Bodrum selepas beberapa jam bot tersebut terbalik.

Gambar ini membuktikan bahawa krisis kemanusian semakin buruk dan perlu diberi perhatian.


Bahaya Krim Pemutih Muka : Punca Kerosakan Saraf Dan Bengkak Otak

Ketaksuban terhadap mempunyai kulit cerah bukanlah satu fenomena baru. Ia sudah berada di negara kita bertahun-tahun lamanya, dan menjadi obsesi di kalangan masyarakat terutamanya golongan wanita. Namun, ia bukan sahaja berlaku di Malaysia, malah di negara-negara jiran.

Seorang pembantu pentadbiran di Phnom Penh, Kemboja, Mach Mong, 27 tahun, yang ingin kulitnya menjadi seperti anak patung, telah membeli krim pemutih dari Thailand secara online. Produk yang tidak mempunyai maklumat berkenaan bahan-bahannya itu disapu pada muka Mach tanpa menyelidik dahulu sama ada ia selamat digunakan atau tidak.

"Saya sangat inginkan kulit menjadi putih, dan rakan mengesyorkan kepada saya. Selepas sebulan menggunakannya, kulit saya menjadi sangat teruk," jelas Mach Mong.

Kini Mach terpaksa menutup tompok-tompok parut jerawat pada wajahnya yang disebabkan oleh krim tersebut. Menurut Mach lagi, kadang-kadang beliau tidak keluar dari rumah kerana malu dengan kulitnya.

Di Kemboja, masyarakat menganggap mereka yang mempunyai kulit yang cerah adalah lebih cantik daripada mereka yang berkulit gelap, sebagaimana kulit semulajadi orang Kemboja. Disebabkan oleh tanggapan dan pemikiran begini, ramai di antara mereka yang meracun diri sendiri atas nama kecantikan, yang mana akhirnya hanya mencacatkan wajah sendiri. Terdapat satu kes kematian pada tahun 2010, di mana seorang wanita menyapu krim pemutih ke seluruh badanya untuk kelihatan lebih cerah di hari persandingannya. Beliau meninggal dunia akibat mengalami tindakbalas yang buruk terhadap produk tersebut.

Akibat daripada insiden itu, perdana menteri Kemboja telah mengarahkan Kementerian Kesihatan Kemboja supaya memantau penggunaan dan penjualan produk pencerah kulit, namun tiada pengharaman rasmi dibuat oleh kementerian. Keinginan untuk mendapatkan kulit cerah yang menjadi fenomena global mengundang kebimbangan.

Pasaran dan farmasi-farmasi di Kemboja, tidak ubah seperti di Malaysia, yang mempunyai lambakan produk pencerah, sehinggakan sukar untuk mencari deodoran yang tidak menjanjikan ketiak menjadi "terlebih putih". Harga produk-produk yang murah membuatkan ia mampu dibeli dan diguna oleh golongan yang berpendapatan rendah.

Terdapat banyak kajian yang membuktikan kebanyakan daripada krim dan rawatan ini mempunyai logam berat seperti merkuri, arsenik, kadmium dan juga plumbum. Antara logam yang mencetuskan kebimbangan paling besar terhadap kesihatan kepada umum adalah merkuri, yang digunakan dalam produk pencerah untuk menghalang melanin yang menyebabkan pigmentasi kulit.

Menurut kajian pada tahun 2015 yang dikendalikan oleh saintis dari Kemboja dan Amerika Syarikat telah mendapati bahawa 41% daripada krim pencerah kulit mengandungi toksik yang sangat tinggi termasuklah merkuri. Arsenik dan plumbum yang dijumpai dalam produk itu juga boleh merosakkan sistem saraf dan meyebabkan bengkak pada hati dan otak. Lebih teruk lagi, tiada maklumat mengenai penggunaan merkuri dipaparkan pada produk-produk ini.

Namun, walaupun produk pencerah kulit memberikan impak yang sangat buruk pada kulit dan kesihatan, ia masih menjadi salah satu industri global yang memberikan pulangan tinggi. Direktor Neary Khmer Association for Health and Vocational Training in Cambodia, Ing Sovanly memberitahu anggaran sebanyak 90% daripada wanita Kemboja menggunakan produk pencerah dengan kerap.

"Kulit cerah adalah sangat popular di kalangan wanita Kemboja dan di kebanyakan negara ASEAN kerana mereka beranggapan kulit cerah lebih cantik dan menarik daripada kulit gelap. Kulit cerah juga melambangkan kekayaan, yang menunjukkan anda tidak bekerja di ladang," jelas Ing Sovanly.

Dalam satu lagi kes, Ouch Lina, 23, telah membeli krim pencerah daripada rakannya yang mencampurkan krim pencerah di rumah dan menjualnya secara online. Menurut Lina, anda akan dianggap berasal dari kampung jika berkulit gelap. Lina yang melihat rakannnya berkulit cerah dan beranggapan akan menjadi cerah jika beliau menggunakan krim tersebut. Ibu saudara rakannya yang menjual produk tersebut bekerja di farmasi yang membuatkan beliau lebih percaya.

Lina mengesyaki krim tersebut mengandungi steroid dan selepas sebulan menggunakannya, kulitnya mula tumbuh jerawat dan tompok-tompok hitam. Disebabkan itu, beliau sudah menghabiskan lebih dari RM4,000 untuk merawat kulitnya yang penuh dengan parut akibat produk tersebut.


5 Kereta Sport Paling Mahal Atas Muka Bumi

Kereta merupakan salah satu lambang kekayaan dan kemewahan yang biasa dipaparkan oleh manusia.

Kereta yang bernilai jutaan ringgit bukan hanya menjadi satu kenderaan bagi sesetengah orang, tetapi ia menjadi sebuah trofi. Terdapat kereta yang hanya dihasilkan beberapa unit sahaja di dunia, malah ada yang dihasilkan satu unit sahaja untuk individu tertentu.

Jika anda menonton Furious 7, antara kereta-kereta terhebat dan termahal digunakan, yang menambahkan lagi kemegahan dan kehebatan filem tersebut.

iluminasi.com ingin berkongsi 5 model kereta yang dihasilkan oleh jenama terkemuka yang paling mahal di atas muka bumi.

Dengan harga RM12.84 juta, Ferrari Sergio adalah kereta termurah dalam senarai ini, namun kereta ke-5 termahal atas muka bumi.

Walaupun tidak semahal kereta lain, ia merupakan antara kereta yang paling didambakan di dunia kerana hanya dihasilkan sebanyak 6 buah sahaja.

Ferrari Sergio yang dihasilkan oleh syarikat pereka kereta terkemuka Itali, Pininfarina, ia adalah Ferrari model 458 Spider yang diberikan wajah yang baru.

Dengan enjin yang sama iaitu V8 4.5 liter yang menghasilkan 562 kuasa kuda dan lebih pantas serta mudah untuk dikendalikan berbanding 458 Spider kerana ia lebih ringan.

Wajah luaran yang baharu yang lebih aerodinamik juga membuatkan ia lebih sempurna.

Dengan hanya 6 buah sahaja dihasilkan, bukan semua orang yang mampu boleh mendapatkan kereta ini. Hanya mereka yang terpilih, yang dipilih oleh Ferrari sendiri sahaja boleh memilikinya.

Bugatti Veyron, siapa yang tak kenal. Bukan sahaja antara kereta terpantas di muka bumi, tetapi juga merupakan antara kereta termahal di dunia iaitu berada di kedudukan ke-4 di dunia.

Bugatti Veyron mempunyai edisi khas iaitu Mansory Vivere yang anda sedang lihat sekarang. Harga bagi jentera menakjubkan ini adalah RM14.98 juta.

Bahagian luar badan jentera yang memikat ini diperbuat daripada gentian karbon dan dan dilengkapi dengan lampu LED yang terbaru.

Kereta ini mempunyai enjin W16 8 liter yang mampu menghasilkan 1200 kuasa kuda dan 1106 tork.

Bugatti Veyron 16.4 Mansory Vivere yang merupakan keluaran syarikat kereta Perancis ini mampu mencapai kelajuan 100 km sejam dalam hanya 2.5 saat dan kelajuan maksima mencecah 410 kilometer sejam

Ramai yang tak mengenali Lykan Hypersport ini sehinggalah ia muncul dalam filem Furious 7. Lykan Hypersport merupakan keluaran syarikat kereta W Motors yang terletak di Dubai, namun berasal dari Beirut, Lubnan.

Kereta yang tersangat seksi ini mempunyai lampu hadapan yang berlapiskan berlian, pintu gunting dan ruangan dalam yang sangat eksklusif.

Tidak ketinggalan prestasi kereta ini bukan calang-calang yang dilengkapi dengan enjin 3.7 liter twin-turbo "flat-six" yang menghasilkan 720 kuasa kuda dan 708 tork.

Dengan enjin yang sebegini hebat, jentera Lykan Hypersport ini mampu mencapai 100km/j dalam hanya 2.8 saat, dan kelajuan maksima mencecah 384 km sejam. Jentera hebat ini berharga RM14.55 juta.

Walaupun ia digunakan terutamanya dalam pemasaran dan tujuan perhubungan awam, namun kereta ini digunakan oleh polis Abu Dhabi yang menggunakannya sebagai kereta peronda.

Memang penduduk di Abu Dhabi perlu fikir dua kali kalau ingin memecut di jalan raya jika ternampak kereta peronda Lykan Hypersport ini.

Antara jenama kereta yang paling terkenal di dunia, Lamborghini, berada di tangga kedua senarai kereta termahal di dunia.

Mempertaruhkan keluaran Lamborghini Veneno, kereta yang sangat mempersonakan ini dihasilkan bersempena dengan ulangtahun syarikat kereta gergasi Itali itu yang ke-50.

Nama Veneno bermaksud racun dalam bahasa Latin, dan sememangnya sangat sesuai dengan rekabentuknya yang boleh "membunuh" dengan harga RM19.26 juta.

Kereta yang berharga RM19.26 juta ini mempunyai 740 kuasa kuda yang mampu menggerakkan "jentera racun" ini dari keadaan pegun mencapai 100km/j dalam hanya 2.9 saat.

Selain kelihatan seperti sebuah UFO yang berada di atas jalan raya, apa yang menjadikan kereta ini sangat mahal adalah hanya ada 5 buah di atas muka bumi.

2 daripadanya disimpan oleh pihak Lamborghini, 1 digunakan untuk ujian dan 1 lagi untuk pameran. 3 buah lagi menjadi pemilik yang mampu membayar harga kereta yang menggiurkan ini.

Kereta termahal di dunia 2017 jatuh kepada Konigsegg CCXR Trevita, dengan harga yang memang buat anda ternganga iaitu RM20.54 juta.

Kenapa ia terlalu mahal berbanding dengan kereta-kereta lain? Sebab kereta ini disaluti berlian dan tahu-tahu sajalah kalau ada berlian, semua benda jadi mahal!

Kereta keluaran Sweden ini telah diperbaharui luarannya dengan apa yang dipanggil Koenigsegg Proprietary Diamond Weave.

Teknik ini merangkumi salutan gentian fiber yang mengandungi serbuk berlian. Tak dapat nak dibayangkan berapa kos untuk mengecat dan menyiapkan luaran kereta termahal di dunia ini.

Bukan luaran sahaja yang mahal, kereta ini disempurnakan oleh enjin 4.8 liter dwi-supercharged dengan jumlah maksima kuasa kuda adalah 1,004 dan 797 tork yang sudah pastinya membuatkan kereta ini tak ada masalah untuk memotong kereta anda di jalan raya.

Kereta ini juga tersangat eksklusif, dan hanya ada 3 buah sahaja di atas muka bumi ini.